στηθάγχη: Δεκεμβρίου 2016\nΤο ένθετο κείμενο από το βιβλίο του Γιώργη Σιδέρη «Φώτης Αγγουλές», εκδόσεις Κέδρος (1981). Τα ποιήματα του Φώτη Αγγουλέ από την έκδοση της Σύγχρονης Εποχής (2011), που βασίστηκε στην αντίστοιχη του εκδοτικού Πολιτικές και Λογοτεχνικές Εκδόσεις, του 1964, στην πολιτική προσφυγιά. Η φωτογραφία με τον Αγγουλέ πίσω από τα κάγκελα της φυλακής από το Αρχείο Τρ. Μυλωνά. Η φωτογραφία με τον ποιητή να χαμογελά είναι τραβηγμένη από τον φωτογράφο-φωτορεπόρτερ Στέλιο Κασιμάτη.\nΑναρτήθηκε από Οικοδόμος στις 9:03 π.μ. Δεν υπάρχουν σχόλια:\n«Δεν θα περάσουν!»\n(Αφίσα του ισπανικού εμφυλίου)\nΌπως έλεγε ο Μαρξ «σε όλες τις χώρες οι προλετάριοι έχουν τα ίδια συμφέροντα και τον ίδιο εχθρό, έχουν να διεξάγουν τον ίδιο αγώνα». Με τους στίχους και την ίδια τη ζωή του, τη γεμάτη αγώνα, διώξεις και φυλακίσεις, ο Ναζίμ Χικμέτ υπερασπίστηκε κάθε καταπιεσμένο από την καπιταλιστική βαρβαρότητα, πάλεψε δίπλα σε κάθε ταξικό αδέρφι του που επαναστατούσε σε κάθε γωνιά του κόσμου. Ο Χικμέτ ως κομμουνιστής αντιμάχεται την αστική τάξη της χώρας του και, πιστός στο διεθνιστικό του καθήκον, στέκεται στο πλευρό των αγωνιζόμενων λαών. Το «Χιονίζει μες στη νύχτα» το έγραψε για τον εμφύλιο της Ισπανίας.\nΤο «Νο pasaran!» («δε θα περάσουν!» οι φασίστες) ήταν η κατακλείδα μιας αντιφασιστικής ομιλίας (Ισπανία, 1936) της θρυλικής Πασιονάριας. Έγινε σύνθημα στα χείλη κάθε αντιφασίστα κατά τη διάρκεια του ισπανικού εμφυλίου και, μέχρι σήμερα, στα χείλη κάθε αγωνιστή, σε πολλές γωνιές του κόσμου, που μάχεται ενάντια στο τέρας του φασισμού.\nΟύτε ν’ ακούς μια φωνή απ’ τον άλλο κόσμο\nΟύτε να βάζεις μες στο υφάδι των στίχων\nΟύτε ν’ αναζητάς τη ρίμα σάμπως χρυσικός\nΟύτε όμορφα λόγια, ούτε μεγάλη πέννα.\nΤούτο το βράδυ ― ευλογημένος νάναι ο Θεός ―\nείμαι πιο πάνου\nπολύ πιο πάνου απ’ όλα τούτα.\nένας τραγουδιστής είμαι των δρόμων\nείναι γυμνή η φωνή μου δίχως μπιχλιμπίδια\nΓυμνή φωνή που τραγουδάει για σένα\nένα τραγούδι που δε θαν τ’ ακούσεις.\nΚ’ είσαι μπροστά στις πύλες της Μαδρίτης\nΈχεις μπροστά σου ολάκερη στρατιά από πολιτείες\nΜια στρατιά που σκοτώνει ό,τι πιο ωραίο στον κόσμο ετούτο\nΤη νοσταλγία, την ελπίδα, τα παιδιά, τη λευτεριά.\nΧιονίζει μες στη νύχτα.\nΑπόψε μπορεί να ξεπαγιάζουν\nτα μουσκεμένα πόδια σου.\nΚ’ ίσως ενώ σε σκέφτουμαι\nτην ίδια τούτη τη στιγμή\nμπορεί και να σε βρίσκει η σφαίρα\nΚαι τότε πια ούτε χιόνι, ούτε άνεμος.\nΕσύ που τώρα μπρός στις πύλες της Μαδρίτης λες «δε θα περάσουν»\nΥπήρχες δίχως άλλο κι από πριν.\nΠοιος είσουν; πούθε ερχόσουν; ποιά ήταν η δουλειά σου;\nΜπορεί και να ’χεις έρθει απ’ τα ορυχεία της Αστούριας\nΜπορεί στο μέτωπό σου ένας επίδεσμος ματόβρεχτος\nΝα κρύβει μια λαβωματιά που πήρες στο Βορρά\nΜπορεί και να ’ταν το ντουφέκι σου\nπούριξε τη στερνή τη σφαίρα\nόταν τα γιούνγκερς καίγαν το Μπιλμπάο.\nΉ μπορεί νάσουν κάνας μεροκαματιάρης\nστο αγρόχτημα ενός κάποιου κόμητα Φερνάντο Βαλεσιέρο ντε Καρτόμπαν\nΉ μπορεί νάχες στην Πουέρτα ντέ Σολ κανένα μικρομάγαζο\nκαι να πουλούσες φρούτα με τα χτυπητά της Ισπανίας χρώματα.\nΜπορεί να μην είχες καν επάγγελμα\nΜπορεί και νάχες μια ωραία φωνή\nΜπορεί και νάσουν σπουδαστής ή της φιλοσοφίας ή του δικαίου\nκαι νάχουν μείνει τα βιβλία σου κάτου απ’ τις ρόδες\nτων ιταλικών θωρακισμένων.\nΜπορεί στον ουρανό να μην πιστεύεις\nή μπορεί νάχεις μες στον κόρφο σου\nκανένα σταυρουλάκι περασμένο σ’ ένα σπάγγο.\nΠοιός είσαι, πώς σε λένε, πόσο χρόνων είσαι;\nΔεν έχω δει, μήτε θα ιδώ το πρόσωπό σου.\nΜπορεί ‒ ποιός ξέρει ‒ να θυμίζει αχνά τα πρόσωπα\nεκείνων που τσακίσαν τον Κολτσάκ στη Σιβηρία.\nΜπορεί πάλι να μοιάζει με το πρόσωπο εκεινού\nπου κείται στο πεδίο της μάχης του Τουμλουμπουνάρ\nΑκόμη μπορεί νάσαι ολόιδιος το πορτραίτο\nΔεν άκουσες ποτέ σου τ’ όνομά μου, κι ούτε θα τ’ ακούσεις.\nΑνάμεσό μας είναι θάλασσες, βουνά,\nαυτή η καταραμένη μου ανημπόρια\nκ’ η Επιτροπή της μη - επεμβάσεως.\nΔε μπορώ μήτε νάρθω στο πλευρό σου\nμήτε και να σου στείλω ένα κασόνι με φυσίγγια\nή λίγα φρέσκα αυγά\nή ένα ζευγάρι μάλλινα, τσουράπια.\nΚι ωστόσο ξέρω πως τα πόδια σου\nριζωμένα στις πύλες της Μαδρίτης\nκρυώνουνε σα δυο γυμνά παιδιά\nκαι ξέρω ακόμη\nπως ό,τι ωραίο κι ό,τι μεγάλο υπάρχει\nό,τι μεγάλο κι ό,τι ωραίο θα βρει μια μέρα ο άνθρωπος\n(ετούτο πούναι η τρομερή λαχτάρα της ψυχής μου)\nτο ξέρω πως χαμογελάει μέσα στα μάτια του φρουρού μου,\nμπρος στις πύλες της Μαδρίτης,\nκαι ξέρω ακόμη πως εχτές, αύριο, κι απόψε βράδυ\nπαρά μονάχα να τον αγαπάω.\nΝαζίμ Χικέτ, ΠΟΙΗΜΑΤΑ (πρόλογος και απόδοση Γιάννη Ρίτσου), Εκδ. (12η) Κέδρος\nΑναρτήθηκε από Οικοδόμος στις 10:05 π.μ. Δεν υπάρχουν σχόλια:\nΤρία ποιήματα, τρεις στιγμές, τα Χριστούγεννα του ποιητή, ο ποιητής μπροστά στα Χριστούγεννα, ο Σαχτούρης απέναντι στα Χριστούγεννα, η λύπη, το γκρίζο της απογοήτευσης, και της στάχτης, το μαύρο του σκότους, το κόκκινο του αίματος, και της ελπίδας, της ζωοδότρας δύναμης που σιγοκαίει στις στάχτες, «κι όλες οι ρόδες κόκκινες όπως πρώτα θα γυρίζουν πάλι», όταν έρθει ο χρόνος…\n(Από τη συλλογή Με το πρόσωπο στον τοίχο)\nΠόσα δυστυχισμένα Χριστούγεννα πέρασε ο Διονύσιος Σολωμός\nπόσα δυστυχισμένα Χριστούγεννα πέρασε ο Νίκος Εγγονόπουλος\nπόσα δυστυχισμένα Χριστούγεννα πέρασε ο Μπουζιάνης\nπόσα δυστυχισμένα Χριστούγεννα πέρασε ο Σκαλκώτας\n(Από τη συλλογή Καταβύθιση)\nπάγο και χρόνια\n(Από τη συλλογή Εκτοπλάσματα)\nΑναρτήθηκε από Οικοδόμος στις 9:29 μ.μ. Δεν υπάρχουν σχόλια:\nΜιχάλης Γκανάς, Χριστουγεννιάτικη ιστορία\nΚανείς δε θα ΄ρθει και το ξέρει,\nΚοντεύουν ξημερώματα κι ακόμη\nπίσω απ’ το σύννεφο της τουφεκιάς του.\nσα να ΄ταν λαβωμένος. Όπου πηγαίνεις τα παιδιά\nνα μοιάσουμε σ’ εκείνους, να δουν πως μεγαλώσαμε\nΟ Μιχάλης Γκανάς γεννήθηκε στον Τσαμαντά Θεσπρωτίας το 1944. Από το 1962 ζει και εργάζεται στην Αθήνα, όπου ήρθε για να σπουδάσει Νομικά. Βιβλιοπώλης για μια δεκαπενταετία, συνεργάστηκε αργότερα με την Κρατική τηλεόραση ως επιμελητής λογοτεχνικών εκπομπών και Σεναριογράφος. Από το 1989 είναι κειμενογράφος σε διαφημιστική Εταιρεία. Ποιήματά του έχουν μεταφραστεί σε διάφορες γλώσσες, ενώ στίχοι του έχουν μελοποιηθεί από γνωστούς Έλληνες και ξένους συνθέτες: Μ. Θεοδωράκης, Ν. Μαμαγκάκης, Ν. Ξυδάκης, Δ. Παπαδημητρίου, Ν. Κυπουργός, G. Bregovic, A. Dinkjian κ.α. Μετέφρασε τις "Νεφέλες" του Αριστοφάνη για το Θέατρο Τέχνης - Κάρολος Κουν και τους "Επτά επί Θήβας" του Αισχύλου για το ΔΗΠΕΘΕ Πατρών. Το 1994 τιμήθηκε με το Κρατικό Βραβείο Ποίησης για το βιβλίο του "Παραλογή".\nΑναρτήθηκε από Οικοδόμος στις 9:45 μ.μ. Δεν υπάρχουν σχόλια:\n«Κόκκινο μέτωπο»: Γι’ αυτό το ποίημα καταδικάστηκε ο Αραγκόν\nΛ. Αραγκόν και Γ. Ρίτσος (1977)\n«Από τη χώρα της δημοκρατικής λευτεριάς μάς έρχεται η είδηση για την πεντάχρονη φυλάκιση του ποιητή Αραγκόν. Φυσικά πως δε μας προξενεί έκπληξη το γεγονός αυτό. Μα ποιο το έγκλημά του; Τρομερό! Δημοσίεψε ένα επαναστατικό ποίημα με τον τίτλο «το κόκκινο μέτωπο» στο περιοδικό «Παγκόσμια Επαναστατική Λογοτεχνία». Το ποίημα αυτό έγινε αιτία να εξεγερθεί εναντίο του η γαλλική αστυνομία και σήμερα να απειλείται ο ποιητής με πεντάχρονη φυλάκιση. Η εντύπωση που προκάλεσε το γεγονός αυτό ήταν φυσικό να γεννήσει την αγανάχτηση των εργατών και διανοούμενων όλου του κόσμου κι από παντού φτάνουν οι διαμαρτυρίες για την καταδίωξη της ελεύθερης σκέψης στη Γαλλία. Στις εκατοντάδες χιλιάδων που διαμαρτύρονται για τον Αραγκόν οι «Ν. Πρωτοπόροι» προσθέτουν την διαμαρτυρία τους και ζητούν την άμεση αποφυλάκιση του ποιητή.»\nΈτσι υποδεχόταν, τον Μάη του 1932, το λογοτεχνικό περιοδικό Νέοι Πρωτοπόροι το άκουσμα της είδησης της καταδίκης του κομμουνιστή Γάλλου ποιητή Λουί Αραγκόν. Ο Λουί Αραγκόν (γεννήθηκε στις 3 του Οκτώβρη 1897 και έφυγε από τη ζωή στις 24 του Δεκέμβρη 1982) άρχισε να γράφει τα πρώτα του ποιήματα το 1917 και επηρέασε όσο λίγοι τη γαλλική λογοτεχνία και, αναμφίβολα, τα ευρωπαϊκά γράμματα του 20ου αιώνα.\nΕίναι διαφωτιστικά για το έργο και τη δράση του Αραγκόν αυτά που σημειώνονται στο περιοδικό Νέοι Πρωτοπόροι: «Ο Αραγκόν είναι σήμερα ένας απ’ τους καλύτερους Γάλλους ποιητές κι ανήκει στην τάση των υπερρεαλιστών. (…) Οι Υπερρεαλιστές μ’ ένα μανιφέστο που βγάλαν το 1929 διακηρύξανε πως μπαίνουν στην υπηρεσία της επανάστασης και η δράση τους δεν διάψευσε ως σήμερα τη διακήρυξή τους. Στο περιοδικό τους «ο Υπερρεαλισμός στην υπηρεσία της Επανάστασης» προπαγανδίζουν την επαναστατική τέχνη και παίρνουν καθημερινά μέρος στον αγώνα του προλεταριάτου, είναι μέλη οι πιο πολλοί του Κομμουνιστικού Κόμματος. Σ’ ένα τηλεγράφημα του Διεθνούς Γραφείου Επαναστατικής Φιλολογίας με τα λόγια «Ποια η στάσης σας αν ο Ιμπεριαλισμός κηρύξει πόλεμο ενάντια στα Σοβιέτ» απάντησαν: «Η στάση μας θάναι όπως διατάξει η Γ΄ Διεθνής κι ανάλογη με τη στάση του Γαλλικού Κομμουνιστικού Κόμματος. Χρησιμοποιήστε μας όπως θέλετε. Μα τι μας ρωτάτε; Δε μας δίνετε καλύτερα ντουφέκια ν’ απαντήσουμε με έργα».\nΜετά από αυτή την απάντηση ο Αραγκόν προσκλήθηκε και πήρε μέρος στο συνέδριο της Επαναστατικής Φιλολογίας. Όταν γύρισε στο Παρίσι δημοσίευσε στην επιθεώρηση Παγκόσμια Επαναστατική Φιλολογία το ποίημά του «Κόκκινο μέτωπο», που αποτέλεσε, όπως συμπεραίνουμε, το «ξεχείλισμα του ποτηριού» για να διωχθεί από τις γαλλικές αρχές και να καταδικαστεί σε πέντε χρόνια φυλάκιση.\nΣτο ίδιο τεύχος οι Νέοι Πρωτοπόροι δημοσιεύουν μικρό απόσπασμα από το «Κόκκινο μέτωπο», με την επισήμανση «φυσικά ούτε να μεταφραστεί, ούτε να αποδοθεί ισάξια μπορεί», προσθέτοντας: «Γι’ αυτό και μερικά άλλα μέρη του ποιήματος ο Αραγκόν πρέπει να θάψει τα νειάτα του, την αδάμαστη ενεργητικότητά του, το ταλέντο του, πέντε χρόνια στα μπουντρούμια της Γαλλίας.»\nΛίγο αργότερα το περιοδικό επανέρχεται (Ιούλης-Αύγουστος 1932) δημοσιεύοντας «το πρώτο κομμάτι από το ποίημα πούγινε αφορμή να παραπεμφτεί σε δίκη» ο Αραγκόν (οι υποσημειώσεις είναι της έκδοσης):\nΑναρτήθηκε από Οικοδόμος στις 1:37 μ.μ. Δεν υπάρχουν σχόλια:\nΕτικέτες "βιογραφικά στοιχεία", "Γράφει ο ΟΙΚΟΔΟΜΟΣ", ΑΝΤΙΣΤΑΣΗ, ΡΙΤΣΟΣ Γιάννης, Louis Aragon\nΑπ. Σπήλιος: «Μπελογιάννης»\nΣαν σήμερα, στις 22 Δεκέμβρη του 1915, γεννήθηκε ο κομμουνιστής ήρωας Νίκος Μπελογιάννης. Ο Μπελογιάννης ανέπτυξε πολιτική δράση όντας μαθητής Γυμνασίου ακόμα, ενώ εντάχθηκε στο ΚΚΕ το 1934. Τον Ιούλη του 1934 διώχτηκε από το πανεπιστήμιο για την επαναστατική του δράση. Το 1935 εκλέχθηκε Γραμματέας της ΚΟ Αμαλιάδας του ΚΚΕ, ενώ στη συνέχεια ως φαντάρος στην Πάτρα διετέλεσε Γραμματέας της ΚΟ στο στρατό.\nΟ Νίκος Μπελογιάννης βάδισε αλύγιστος το δρόμο της υπέρτατης θυσίας: «Η ζωή μου», τόνισε ο ίδιος, «συνδέεται με την ιστορία του ΚΚΕ και τη δράση του. Δεκάδες φορές μπήκε μπροστά μου το δίλημμα: να ζω προδίδοντας τις πεποιθήσεις μου, την ιδεολογία μου, είτε να πεθάνω, παραμένοντας πιστός σ' αυτές. Πάντοτε προτίμησα το δεύτερο δρόμο και σήμερα τον ξαναδιαλέγω».\nΣτις 30 Μάρτη 1952, ώρα τρεις μετά τα μεσάνυχτα, στις φυλακές της Καλλιθέας επικρατεί νεκρική σιγή. Ακούγονται τα βαριά βήματα του δεσμοφύλακα. Φτάνει στο κελί του Νίκου Μπελογιάννη. Το ξεκλειδώνει, τον ξυπνάει. Δίπλα του στέκει, όπως ένα μακάβριο φάντασμα, ο βασιλικός επίτροπος συνταγματάρχης Αθανασούλης. Διαβάζει στον Μπελογιάννη την απόφαση να τον οδηγήσουν μαζί με τους συγκρατούμενούς του Ν. Καλούμενο, Η. Αργυριάδη και Δ. Μπάτση, στην εκτέλεση. Στις 3 και 20 η φάλαγγα βγήκε από τις πόρτες των φυλακών κατευθυνόμενη με δαιμονισμένη ταχύτητα προς το «συνήθη τόπο των εκτελέσεων», το Γουδί.\nΤο ποίημα του Απόστολου Σπήλιου γράφτηκε αμέσως μετά τη δολοφονία του Μπελογιάννη και δημοσιεύτηκε στο περιοδικό Επονίτης τον Απρίλη του 1952.\nΤα φίδια γύρω του σφυρίζουν μανιασμένα\nμα η λεβεντιά μετριέται με καρδιά.\nΓέμισε πάλι τ’ όνομά τον τους αιθέρες\nΜε τους αητούς πετάει συντροφιά.\nΒατράχια και γουστέρες, σαλιγκάρια,\nπου το καβούκι τους λατρεύουν για θεό\nως τον κοιτάν τους κόβεται η ανάσα\nκαι κρύβονται στο βούρκο τον πηχτό…\nΟι νυχτερίδες πήγαν ένα γύρω:\nΘάνατος στάζει από τις φτερούγες τους βαρύς.\nKaι πολεμάει ολόρθος, με το χάρο\nστα μαρμαρένια αλώνια ο διγενής.\nΜιλάει μέσα στη νύχτα—και χαράζει\nμιλάει και αναφτερώνουν οι καρδιές\nτα λόγια του η πατρίδα τα προστάζει\nκαθώς μιλάει μέσα στη νύχτα ο Κουκουές.\nΠουλιά, νερά, κλαριά λουλουδιασμένα\nκαι περιστέρια με φτερούγες άσπρο φως…\n—Και δω θα φέξει! λέει το παλικάρι\nκαι δω θα λάμψει ο ήλιος ο γλυκός.\nΟι νυχτερίδες πήγαν ένα γύρω.\nΘάνατος στάζει απ’ τις φτερούγες τους, βαρύς.\nΚαι πολεμάει ολόρθος με το χάρο\nστα μαρμαρένια αλώνια ο Διγενής…\nΤα βιογραφικά στοιχεία από το 902.γρ\nΑναρτήθηκε από Οικοδόμος στις 6:40 μ.μ. Δεν υπάρχουν σχόλια:\nΕτικέτες "βιογραφικά στοιχεία", ΑΝΤΙΣΤΑΣΗ, ΣΠΗΛΙΟΣ Απόστολος\nΓι’ αυτή την Αθήνα, την αδούλωτη και τη μαχόμενη… (Δεκέμβρης του ΄44)\n«… Εδώ σε τούτη την παράξενη χώρα που τα ποτάμια της,\nπου οι πέτρες και τα φαράγγια της,\nτα σύννεφα και τα βουνά της βγαίνουν μαζί με μας στον πόλεμο\nκαι πολεμάνε και πληγώνονται,\nεδώ σ’ αυτά τα δέντρα που οι αρματωλοί κι οι κλέφτες\nκρέμασαν τα τραγούδια τους, πέθανε ο Μπάυρον!\nΠάει καιρός που έχει πεθάνει ο Μπάυρον!\nΚαι μια που έναν απόγονο δεν άφησε για την Ελλάδα του,\nτι ήρθαν να κάμουν εδώ σήμερα οι στρατιώτες της πατρίδας του\nγια να το ειπούμε στα πουλιά να του το τραγουδήσουν;\nΤους περιμέναμε να ’ρθουν να μας ξαναφιλέψουν\nλίγα λουλούδια από τη γης του αγαπητού μας Σέλεϋ\nκι ήρθαν να μας σταυρώσουνε το λαό μας τον Άδωνη!\nΤον χιλιοπληγωμένο μας Άδωνη. Σηκωθείτε\nν’ αρπάξουμε στα χέρια μας τις σάλπιγγες της πατρίδας!\nΝα τους το ειπούμε να το καταλάβουνε: Δεν χαμηλώνει ο Όλυμπος.\nΝα τους το ειπούμε να το καταλάβουνε πως δεν αλλάζει ο ήλιος!\nΠως δεν αλλάζουνε τα χρώματα ποτές σ’ αυτή τη χώρα,\nκαι πως ποτέ δεν κόπηκε στη μέση το τραγούδι.\nΤο αφήνει ο γέρος του Μωριά ― το ξαναπιάνει ο Άρης,\nτο αφήνουν τα κλεφτόπουλα ― το παίρνουν οι ελασίτες,\nτο αφροκοπούν οι θάλασσες ― καίγονται τα λημέρια\nΜωριά και Ρούμελη…»\nΑυτή την ιστορία την έζησε ο λαός μας έτσι όπως τη δίνουν πλαστικά οι στίχοι του Νικηφόρου Βρεττάκου που ακούσατε. Πέρασαν από τότε 17 χρόνια. Μα τίποτα δεν σβήνεται από την εθνική μνήμη.\nΤέσσερα χρόνια είχε κρατήσει η νύχτα της φασιστικής κατοχής. Και για να διώξει το σκοτάδι της ο λαός ρίχτηκε σε τιτάνια, σκληρή και άνιση μάχη. Άστραψαν ως τον ουρανό οι λάμψεις από τις εκρήξεις του Γοργοπόταμου και των Τεμπών. Στους κάμπους βροντούσε το κανόνι και στα βουνά κεραυνοί. Λαμπάδες τα χωριά στο βωμό της λευτεριάς, χιλιάδες οι νεκροί του μεγάλου αγώνα.\nΗ μούσα του Νίκου Παπά έτσι μας τραγούδησε εκείνη τη νύχτα:\nΑναρτήθηκε από Οικοδόμος στις 7:38 μ.μ. Δεν υπάρχουν σχόλια:\nΕτικέτες ΑΝΤΙΣΤΑΣΗ, ΒΡΕΤΤΑΚΟΣ Νικηφόρος, ΝΙΚΟΛΑЇΔΗΣ Νίκος, ΠΑΠΑΣ Νίκος, ΠΙΕΡΙΔΗΣ Θοδόσης, ΡΙΤΣΟΣ Γιάννης, ΣΙΚΕΛΙΑΝΟΣ Άγγελος\nΝαπολέων Λαπαθιώτης φιλοσοφών και αυτοσαρκαζόμενος\n«Κινητοποίησα τις αναμνήσεις μου, συγκέντρωσα κάτι, ό,τι μπόρεσα να βρω, από τις αναμνήσεις των άλλων, έβαλα κάτω και τα δικά του χαρτιά, ― και με βάση κυρίως τα τελευταία αυτά, προσπάθησα να τον δω, να τον στήσω ολόκληρο, πάλι, μπροστά μου ζωντανό, κ’ έτσι να τον δείξω. Μα δεν είναι εύκολο. Δεν είναι καθόλου εύκολο να πεις, ότι ο άνθρωπος τούτος, είναι τούτος ο άνθρωπος, πράγματι. Παλιά αλήθεια, ότι τα φαινόμενα απατούν. Μια άλλη, το ίδιο παλιά, αλήθεια, είναι, πως κ’ οι ίδιοι εμείς δεν είμαστε πάντα βέβαιοι, ότι ξέρουμε τον εαυτό μας. Και μια τρίτη, πως, όσο να ’ναι πάντα γνωρίζουμε τον εαυτό μας καλύτερα απ’ όσο ξέρουμε τον άλλον, κι απ’ όσο μας ξέρει ο άλλος. Γι’ αυτό, ας δώσουμε, για μιαν ακόμη φορά, τον λόγο στον ίδιο τον ποιητή, να μας μιλήσει για τον εαυτό του»:\nΟ παραπάνω πρόλογος του κειμένου που θα ακολουθήσει ανήκει στον Άρη Δικταίο, συγγραφέα του βιβλίου «Ναπολέων Λαπαθιώτης, η ζωή και το έργο του», (εκδ. Γνώση, 1984). Ο ποιητής, μεταφραστής, μελετητής Άρης Δικταίος (1919-1983, πραγματικό όνομα Κώστας Κωνσταντουλάκης) γνώρισε στα νεανικά του χρόνια τον Λαπαθιώτη, που ήταν ένα από ινδάλματά του, και κέρδισε τη στήριξή του στα πρώτα του βήματα στη λογοτεχνία. Η γνωριμία τους ξεκίνησε μέσω αλληλογραφίας και όταν ο Δικταίος ήρθε στην Αθήνα (γεννήθηκε στο Ηράκλειο Κρήτης) για σπουδές, γνωρίστηκαν δια ζώσης και έκαναν παρέα. Μέσα από τις σελίδες του βιβλίου του ο Δικταίος παρουσιάζει πτυχές της ζωής και του έργου του Ναπ. Λαπαθιώτη και ένα μικρό ανθολόγιο ποιημάτων του. Όμως, πέρα από τα «διαδικαστικά», δεν έχει αξία να συνεχιστεί αυτή η διακοπή. Ο λόγος, λοιπόν, στον ποιητή:\n«Πολλές φορές, μες στις νυχτερινές μου περιπλανήσεις, βλέπω ξαφνικά τη σκιά μου, πού φέρνει βόλτες, γύρω μου, είτε σαλεύει επάνω στους τοίχους, παρακολουθώντας με, κάτω από το φως των φαναριών κ’ επειδή, την ώρα εκείνη, είτε παραπατώ απάνω ατά πετραδάκια, είτε ακούω το χτύπο των βημάτων μου στην άσφαλτο, σ υ λ λ α μ β ά ν ω, για μια στιγμή, όλο το μηχανισμό του κορμιού μου, καθώς αυτό παρουσιάζεται εξωτερικά: και τότε βλέπω καθαρά, το πόσο, και γω, δεν είμαι παρά ένα νευρόσπαστο, ένα μηχανικό και κουρντισμένο ανδρείκελλο, που εκτελεί τις ίδιες ακριβώς (λέξη δυσανάγνωστη εδώ) κινήσεις με όλα τ’ άλλα όντα ― πόσο δε διαφέρω σε τίποτα από τ’ άλλα νευρόσπαστα που με περιστοιχίζουν και με διασταυρώνουν… Και τότε συλλογίζομαι ότι οι άλλοι δε βλέπουν απ’ τον εαυτό μου, παρά μόνο αυτό το τυχαίο ανδρείκελλο, που μ’ εκπλήσσει κάθε φορά πού τ’ αντικρύζω, χωρίς να το γνωρίζω για δικό μου! Κι αν μου ’λεγε κανένας: «Και όμως, αυτό ήσουν εσύ!», θα του απαντούσα: «Όχι, φίλε μου, α υ τ ό δεν είμαι γω· αυτό το πράμα, που βλέπεις και που βλέπω (και μάλιστα εγώ το βλέπω πιο σπάνια από σένα, και συ, τουλάχιστον, μπορεί να το ’χεις συνηθίσει, όμως εγώ δεν το συνήθισα διόλου, και μου κάνει πιο πολλή εντύπωση), αυτό το πράμα μου είναι τόσο ξένο. Όσο και σε σένα… Δεν έχω καμιά σχέση μαζί του, πίστεψέ με ― δεν υποψιαζόμουν καν την παρουσία του»… Κι όμως, όλοι κρίνομε ο ένας τον άλλον, απ’ αυτό το κωμικό ανδρείκελλο, το επίπλαστο και άγνωστο νευρόσπαστο, που μάς εμφανίζει στη ζωή, με την αξίωση πως μας εκπροσωπεί… Και μου φαίνεται σα να ’μαστε όλοι, στη ζωή, σ’ εν’ αδιάκοπο καρναβάλι, με το πλαστό το ρούχο του κορμιού μας και την αιώνια μάσκα της μορφής μας ― με την τραγική διαφορά, ότι τούτα δεν τα βγάζομε ποτέ! Και γι’ αυτό πεθαίνομε μια μέρα, χωρίς ποτέ πραγματικά να γνωριστούμε…»\nΟ Ναπολέων Λαπαθιώτης (γεννήθηκε στις 31 Οκτώβρη του 1888 – αυτοκτόνησε στις 7 Γενάρη του 1944) είναι απ’ τους αγαπημένους μου ποιητές. Τρυφερός, ευαίσθητος και ερωτικός, αλλά και αιχμηρός, ειρωνικός, πότε σαρκαστικός και πότε αυτοσαρκαζόμενος, με το έργο του (και πρώτ’ απ’ όλα με τη ζωή του) πάει κόντρα στις συμβάσεις του καιρού του, εχθρεύεται την ανθρώπινη ματαιοδοξία, δεν βολεύεται με τα «κοινώς αποδεκτά». Με την ευκολία που μπορεί να σε απογειώνει στους ουρανούς του ανικανοποίητου, της αναπόλησης και της μελαγχολίας, καταφέρνει να σε προσγειώσει, απότομα, στην «πεζή» πραγματικότητα· αυτή που, σχεδόν πάντα, η ανθρώπινη αδυναμία αποφεύγει κατάματα ν’ αντικρίσει.\nΣε ένα από τα ποιήματά του ο Λαπαθιώτης ξαναπιάνει τη σκυτάλη που «άφησε» στην τελευταία φράση (Και γι’ αυτό πεθαίνομε μια μέρα, χωρίς ποτέ πραγματικά να γνωριστούμε…) του παραπάνω κειμένου του και «περιγράφει» τη… «συνέχεια». Διαβάζοντάς το ο νους συναντιέται αυτόματα με το Θα πεθάνω ένα πένθιμο του φθινόπωρου δείλι (ή «του χυνόπωρου» όπως πρωτοδημοσιεύτηκε στον «Νουμά» το 1915, πριν κυκλοφορήσει σε βιβλίο, το 1920) του Κώστα Ουράνη, που έγινε ιδιαίτερα γνωστό όταν μελοποιήθηκε και ερμηνεύτηκε, εξαιρετικά, από τα Διάφανα Κρίνα (δείτε και ακούστε εδώ).\nΤα δυο ποιήματα μοιάζουν στο ότι «περιγράφουν» τη ζωή (των άλλων) μετά τον θάνατο των δημιουργών τους, όμως οι ομοιότητες σταματούν εκεί. Σε αντίθεση με τον ―χαμηλών τόνων εδώ― Ουράνη που τους στίχους του κυριεύουν η μελαγχολία και μια γλυκειά παραίτηση, από τους στίχους του Λαπαθιώτη ξεπηδά μια επιθετική ειρωνεία για το σινάφι του, των γραφιάδων, και αυτοσαρκασμός για την χαμένη πια ομορφιά (ο Λαπαθιώτης ξεχώριζε στους κύκλους της Αθηναϊκής κοινωνίας για την εξεζητημένη κομψότητά του), την κλεισμένη σ’ ένα άχαρο κοινό σανιδένιο φέρετρο· σαν να ήθελε, με την πένα του, όταν το έγραφε, να τρυπήσει το χαρτί…\nΤο ποίημα, μαζί με μερικά ακόμα, το δίνει ο Άρης Δικταίος στο ίδιο βιβλίο.\nΑναρτήθηκε από Οικοδόμος στις 2:04 μ.μ. Δεν υπάρχουν σχόλια:\nΕτικέτες "Γράφει ο ΟΙΚΟΔΟΜΟΣ", ΔΙΚΤΑΙΟΣ Άρης, ΛΑΠΑΘΙΩΤΗΣ Ναπολέων, ΟΥΡΑΝΗΣ Κώστας\nΟ άνθρωπος Τάσος Λειβαδίτης\nΔεν είναι λίγες οι φορές που όταν έρθεις σε επαφή με στοιχεία της ανθρώπινης πλευράς μεγάλων δημιουργών, επέρχεται η απομυθοποίηση και τότε σε κυριεύει η απογοήτευση και λες καλύτερα να μην γνώριζα τίποτα για τους ίδιους, έξω από τις σελίδες του σπουδαίου, κατά τα άλλα, έργου τους. Ο Τάσος Λειβαδίτης (20 Απρίλη 1922 ― 30 Οκτώβρη 1988) δεν ανήκει σε αυτή την κατηγορία.\nΠοιητής λαογέννητος και σπουδαίος σημάδεψε για πάντα τα Γράμματα, επηρεάζοντας πολλούς ομότεχνούς του και –κυρίως αυτό- αφήνοντας παρακαταθήκη στο λαό που αγάπησε και υπηρέτησε ένα έργο μεγάλο σε έκταση και αξία, βαρύ σε νοήματα, ιδέες και συναισθήματα. Το ίδιο σπουδαίος, μέσα στην απλότητά του, σαν άνθρωπος, βάδισε αθόρυβα στους δρόμους της Αθήνας ανάμεσα σε χιλιάδες άλλους απλούς ανθρώπους, αφήνοντας πίσω του το άρωμα εκείνης της παλιάς γενιάς, που όριζε ως καθήκον την διαρκή προσφορά και τη θυσία χωρίς ανταλλάγματα.\nΔιαβάζοντας στο βιβλίο Τάσος Λειβαδίτης, Τραγουδάω, όπως τραγουδάει το ποτάμι – Μελοποιημένοι στίχοι (εκδόσεις Μετρονόμος, Αθήνα 2013), τις μαρτυρίες φίλων του ποιητή (καταθέσεις ψυχής καλύτερα) «γνώρισα» τον σπουδαίο άνθρωπο που βρίσκεται πίσω από το σπουδαίο έργο· που δεν ένιωθε την ανάγκη να εμφανιστεί παρά μόνο έκει που ο ήλιος φώτιζε τις αυλές και οι ακτίνες του υψώνονταν στο μπόι των ανθρώπων, της λαϊκής συνοικίας.\nΕτικέτες "άρθρα", "βιογραφικά στοιχεία", "Γράφει ο ΟΙΚΟΔΟΜΟΣ", ΛΕΙΒΑΔΙΤΗΣ Τάσος, ΜΑΡΚΟΠΟΥΛΟΣ Γιώργος\nΦώτης Αγγουλές: «Και φέτος η πρωτοχρονιά στη φυλακ...\nΝαπολέων Λαπαθιώτης φιλοσοφών και αυτοσαρκαζόμενος...


Τα μυστικά για να βγάλετε καλή ρακή\nΠρώτη καταχώρηση: Δευτέρα, 8 Δεκεμβρίου 2014, 04:30\nΕδώ και μέρες έχει ξεκινήσει η περίοδος απόσταξης και όλοι όσοι έχουν ρακοκάζανα προσπαθούν να βγάλουν την καλύτερη ρακή.\nΤα μυστικά όμως για την παραγωγή της ρακής λίγοι τα κατέχουν.\nΌπως μας λέει, πολλές από τις γνώσεις του τις οφείλει όχι μόνο στην εμπειρία του, αλλά και σε όσα μεταδίδει στους αποσταγματοποιούς κατά τη διάρκεια ενημερωτικών εκδηλώσεων ο καθηγητής Οινολογίας της Γεωπονικής Σχολής του Αριστοτέλειου Πανεπιστήμιου Ευάγγελος Σουφλερός. Ο σύλλογος των ΠαραδοσιακώνΑποσταγματοποιών Τσικουδιάς καλεί τα τελευταία χρόνια τον κ. Σουφλερό για ενημερωτικές συζητήσεις.\nΌπως επισημαίνει ο κ. Φραγκιαδάκης τα λίτρα της πρωτόρακης (τα πρώτα αποστάγματα) δεν πρέπει να καταναλώνονται. «Κι όταν τρέχει από το λουλά στα 14 γράδα πρέπει να σταματούμε! Υπάρχουν άλλα στοιχεία που δεν είναι ωφέλημα και παράλληλα χαλούν τη γεύση της τσικουδιάς» υπογραμμίζει ο κ Φραγκιαδάκης. Αυτό πρακτικά σημαίνει ότι «αφαιρούμε τις κεφαλοουρές και κρατούμε την καρδιά της τσικουδιάς».\nΚαλό θα είναι να γίνεται και δεύτερη απόσταξη, σύμφωνα με τον ίδιο, καθώς βελτιώνει την ποιότητα της τσικουδιάς.\nΤελευταία ενημέρωση: Δευτέρα, 8 Δεκεμβρίου 2014, 04:30


Εφαρμογή του Μνημονίου, το πιο κρίσιμο στοίχημα - Καθημερινή 21/9/2015 | Γιώργος Παγουλάτος | Καθηγητής Ευρωπαϊκής Πολιτικής και Οικονομίας\nΕφαρμογή του Μνημονίου, το πιο κρίσιμο στοίχημα – Καθημερινή 21/9/2015\nΤο εκλογικό σώμα έδωσε μια δεύτερη ευκαιρία στον κ. Τσίπρα, παρότι τα μεγάλα ποσοστά αποχής υποδεικνύουν έμμεση ανοχή παρά επιδοκιμασία. Η βασική γραμμή Τσίπρα «απέτυχα, όμως προσπάθησα σκληρά» φαίνεται ότι έπεισε. Μένει να πειστούν και οι εταίροι ότι η κυβέρνηση έχει αναλάβει την «ιδιοκτησία» του προγράμματος.\nΔύο είναι οι μεγαλύτερες προκλήσεις –και οι σημαντικότεροι κίνδυνοι στον ορίζοντα. Πρώτον, η επιλογή των κυβερνητικών στελεχών που θα υλοποιήσουν το 3ο Μνημόνιο, και η ίδια η ποιότητα της υλοποίησης. Το Μνημόνιο είναι εξαιρετικά απαιτητικό, πολιτικά και τεχνικά. Η εμπειρία ανάδειξης ικανών κυβερνητικών στελεχών από το ΣΥΡΙΖΑ υπήρξε άκρως απογοητευτική –να μη μιλήσουμε καν για τους ΑΝΕΛ. Εάν ο κ. Τσίπρας επαναλάβει παρόμοιες επιλογές προσώπων, η χώρα θα βρεθεί ταχύτατα σε νέα επικίνδυνη περιδίνηση, που αυτή τη φορά μπορεί να αποβεί μοιραία. Οι εταίροι, οι αγορές, οι πιστωτές, θα κοιτούν εξονυχιστικά τα πρόσωπα των κρίσιμων υπουργείων, με κορυφαίο το Οικονομικών.\nΔεύτερον, η εσωκομματική αντιπολίτευση του κ. Τσίπρα. Το πρώτο κυβερνητικό εξάμηνο σπαταλήθηκε για τη χώρα σε μια προσπάθεια τήρησης ισορροπιών και κατευνασμού της Αριστερής Πλατφόρμας. Εάν το ίδιο συμβεί ξανά, με τους «53» στον ίδιο ρόλο, η αποτυχία θα είναι παταγώδης. Από την άλλη πλευρά, το γεγονός ότι η νέα κυβέρνηση ΣΥΡΙΖΑ-ΑΝΕΛ θα βρίσκεται διαρκώς υπό την πίεση της αριστεράς της αντιπολίτευσης, δημιουργεί συνθήκες πολιτικής αστάθειας.\nΟ κ. Τσίπρας έχει απέναντί του ευνοϊκές κοινοβουλευτικές και πολιτικές προϋποθέσεις για μια αποτελεσματική εφαρμογή του 3ου Μνημονίου. Το πρόγραμμα ψηφίστηκε από 222 βουλευτές, η αντιπολίτευση δεν θα λειτουργήσει κατεδαφιστικά (σε αντίθεση με αυτήν που ασκούσε ο κ. Τσίπρας), και ο ίδιος ο ΣΥΡΙΖΑ αυτή τη φορά εξελέγη με την προγραμματική δέσμευση να εφαρμόσει το πρόγραμμα. Είναι θετικό για τη χώρα ότι ο κ. Τσίπρας κέρδισε πλήρως την εσωτερική μάχη του ΣΥΡΙΖΑ.\nΘα είναι το πιο φιλο-ευρώ Κοινοβούλιο εδώ και πάρα πολύ καιρό, με μόνες αντιευρωπαϊκές δυνάμεις το ΚΚΕ και τη Χρυσή Αυγή. Μεγάλο θετικό η αποτυχία της ΛΑΕ. Η συμπαράταξη νεοκομμουνιστών, δραχμιστών, και μισαλλόδοξων πολιτικών προσώπων, με τη στήριξη των αυτουργών του οικονομικού εκτροχιασμού και των capital controls, προσέκρουσε σε μια κοινή γνώμη που παραμένει συντριπτικά υπέρ της ευρωπαϊκής προοπτικής της χώρας.\nΕίναι τέλος θετικό εάν το 3ο Μνημόνιο υλοποιηθεί από μια κυβέρνηση της αριστεράς. Θα είναι μια ευκαιρία ευρύτερης κοινωνικής νομιμοποίησης των οικονομικών πολιτικών που κρατούν τη χώρα στο ευρώ, και μετατροπής του ΣΥΡΙΖΑ σε ένα κανονικότερο ευρωπαϊκό αριστερό κόμμα.


Αστρολογικές προβλέψεις: Πώς θα περάσουμε το Σαββατοκύριακό; | Thats Life. Life as it is!\nH ενέργεια σου χτυπάει κόκκινο! Συναισθηματικές εκρήξεις σε διαδέχονται η μία μετά την άλλη. Μην εκπλαγείς αν η διάθεσή σου τη μία είναι καλή και την άλλη δεν είναι. Μπορεί οι δικοί σου άνθρωποι να δυσανασχετήσουν με την αλλοπρόσαλλη συμπεριφορά σου αλλά μην πτοείσαι.\nΘα έχεις την διάθεση να αντιμετωπίσεις τα πράγματα όπως παλιά και να ακολουθήσεις τη γνωστή μη λανθασμένη σου τακτική αλλά καλύτερα να βρεις άλλο τρόπο να αντιμετωπίσεις τις καταστάσεις που τυχόν σε προβληματίζουν! Πιθανότατα να νιώθεις ότι η ζωή σου έγινε χαοτική ξαφνικά με τόσα που έχεις να κάνεις.\nΠροκειμένου να φτάσεις στον στόχο σου θα πρέπει να ακολουθήσεις μια διαφορετική διαδρομή με πολλά ζιγκ-ζαγκ, πράγμα που δεν είναι απαραίτητα κακό. Είναι πιθανό να αντιμετωπίσεις περιπέτειες και να ανακαλύψεις νέα πράγματα.\nBγες από το τέλμα που έχεις πέσει και απόλαυσε τη ζωή. Βέβαια η κατάσταση που βρίσκεσαι είναι flat και αν μείνει στάσιμη για λίγο ακόμα θα σε βυθίσει στη μελαγχολία και σε αρνητικές σκέψεις. Επικεντρώσου στα όνειρα σου και τους στόχους σου!\nΠληροφορίες έρχονται από παντού για πράγματα που σε απασχολούν και σε σώζουν τη τελευταία στιγμή! Να έχεις τα μάτια σου 14 διότι θα ακούσεις για επαγγελματικές ευκαιρίες που δεν θα πιστεύεις στα αυτιά σου! Επιζητάς την περιπέτεια και οι ευκαιρίες που σου παρουσιάζονται είναι ικανές να σου τη προσφέρουν απλόχερα!\nMπορεί να νιώθεις μπερδεμένος και απογοητευμένος. Ο λόγος; Η αδιαφορία των άλλων προς εσένα. Είναι δύσκολο να βρεις τις απαντήσεις που ζητάς στα προβλήματά σου όταν τα πάντα είναι στον αέρα. Τα καλά νέα είναι ότι τα πράγματα θα ρολάρουν σιγά-σιγά…\nΗ ενέργεια σου είναι αστείρευτη! Υπάρχει η σπίθα του ενθουσιασμού ότι κάτι νέο και διαφορετικό είναι στον αέρα και είσαι έτοιμη να το υποδεχτείς! Ένα μικρό άγχος θα έχεις για τις εξελίξεις αλλά έχε υπομονή και όλα θα πάνε όπως θέλεις!\nΣε διακρίνει μια αναποφασιστικότητα. Η αλήθεια είναι ότι σε έχουν μπερδέψει λίγο οι πράξεις των άλλων γύρω σου και δεν ξέρεις πως να αντιδράσεις. Μην χάνεσαι. Επικεντρώσου μόνο στα δικά σου σχέδια και στόχους. Στην ουσία και εσύ χρειάζεσαι τη φροντίδα των άλλων και όχι μόνο αυτοί την δική σου.\nΣυναισθηματικά νιώθεις πλήρης και αυτό είναι πολύ σημαντικό γιατί σου προσδίδει την ισορροπία που χρειάζεσαι αυτή τη στιγμή στη ζωή σου! Όσο πιο καλά νιώθεις μέσα σου τόσο λιγότερο ευάλωτος στις καταστάσεις γίνεσαι.\nΕλευθέρωσε το μυαλό σου και σκέψου εναλλακτικές επιλογές για τα θέματά σου. Αυτή είναι η κατάλληλη περίοδος να αφήσεις τα παλιά και να κάνεις χώρο για καινούρια! Η σκέψη σου έχει πάρει μπρος και είναι θετική όσο δεν πάει!


Απάντηση στις Juicy ερωτησούλες της Cocooning Cat – Της Φανής της φάνηκε ωραίο!\nΑπάντηση στις Juicy ερωτησούλες της Cocooning Cat\nOn Ιανουαρίου 7, 2016 Ιανουαρίου 7, 2016 By fantra13In Οι σκέψεις της ημέρας,Προτάσεις\nΗ αγαπημένη blogger «Cocooning cat» δέχθηκε κάποια βράβευση για το blog της κι έθεσε κάποια ερωτήματα προς απάντηση σε όσους bloggers την ακολουθούν. Θέλοντας να ικανοποιήσω τη γατίσια περιέργεια της αλλά και να συνεχίσω την αλυσίδα posts που ξεκίνησε, απαντώ:\nΝα τολμήσω να πω ο χαμαιλέοντας; Δε μου φαίνεται αλλά γενικά είμαι προσαρμοστικό άτομο και όπου και να με βάλεις κατά έναν περίεργο τρόπο θα επιβιώσω αξιοπρεπώς.\nΠολλές και καμιά συγκεκριμένα. Τη μάνα μου θαυμάζω για πολλούς λόγους, φίλες μου θαυμάζω για τον τρόπο που χειρίζονται κάποιες καταστάσεις, εκπαιδευτικούς απ’ το σχολείο μου εξακολουθώ ακόμη και σήμερα να τις θεωρώ «ιδέες».\n«Επιστρέφω σε λίγο»; Γιατί όπου κι αν έχω πάει με το σώμα ή το μυαλό, αργά ή γρήγορα θα γυρίσω.\nΠροσπαθώ να πλένω τα δόντια μου (έχω μεγάλο κόλλημα!).\nΟ τηγανιτός γαύρος, τα γεμιστά, οι κολώνιες των γονέων μου.\nΘέλω λίγο πριν τα μέσα του 20ου αιώνα να πάω. Έχω να γνωρίσω αμέτρητες προσωπικότητες που θαυμάζω και δυστυχώς οι περισσότεροι/ες έχουν φύγει απ’ τη ζωή πια.\n«Η κόρη του φύλακα της μνήμης». Από πού ν’ αρχίσω και πού να τελειώσω;\nΑυτός ο κόσμος, ο μικρός, ο μέγας! (Ελύτης)\nΌραση, χωρίς δεύτερη σκέψη.\nΔυστυχώς αυτή η απάντηση είναι εύκολη: Νιώθω ενοχές που δε στρώνομαι να γράψω το βιβλίο μου. Πού θα πάει όμως!\nΠροσκαλώ όποιον/α διαβάσει αυτό το post και θέλει, να συνεχίσει την αλυσίδα των ερωτο-απαντήσεων! 🙂\ncocooning catαλυσίδα ερωτο-απαντήσεων\nΤο αγαπημένο μου άρθρο αυτή την εβδομάδα (2 έως 8/1/2016)\n7 σκέψεις σχετικά με το “Απάντηση στις Juicy ερωτησούλες της Cocooning Cat”\nΦανή, ικανοποίησες πλήρως τη «γατίσια» περιέργειά μου με τις απαντήσεις σου!😄\nΤο βιβλίο «Η κόρη του φύλακα της μνήμης» ομολογώ πως δεν το ξερα, αλλά είδα ότι πριν 3 χρόνια είχες γράψει κριτική για αυτό, οπότε μπήκε στη λίστα με τα «προσεχώς»! 😉\nΙανουαρίου 8, 2016 στις 12:16 μμ\t Απάντηση\nΠιστεύω θα σου αρέσει. Εγώ το θεωρώ βιβλίο που μου άλλαξε την οπτική μου για πολλά πράγματα! Αν το διαβάσεις, περιμένω σχόλια ή ακόμη καλύτερα review 😉\nΙανουαρίου 8, 2016 στις 12:32 μμ\t Απάντηση\nΙανουαρίου 8, 2016 στις 6:05 μμ\t Απάντηση\nΟυαου! Δύσκολες ερωτήσεις νομίζω, αλλά τις κατάφερες περίφημα! Πιστεύω πως χαμαιλέοντας θα ήμουν κι εγώ.\nΌσο για το βιβλίο, δεν το γνώριζα, αλλά θα το σημειώσω στο goodreads για να το αναζητήσω οπωσδήποτε!\nΙανουαρίου 10, 2016 στις 8:38 πμ\t Απάντηση\nΝα ‘σαι καλά Αναστασία! Ελπίζω να σου αρέσει το βιβλίο 😉 Φιλάκια!\nΙανουαρίου 10, 2016 στις 12:01 μμ\t Απάντηση\nΤέλειες απαντήσεις Φανή μου και το πιο ωραίο από όλα είναι οι φανταστικοί τίτλοι για τα βιβλία που έχουν δώσει όλοι όσοι απάντησαν στο Q&A! 🙂 🙂\nΙανουαρίου 13, 2016 στις 7:47 πμ\t Απάντηση\nΌντως! Να που έχουμε όλοι φαντασία κι αν την αφήσουμε ελεύθερη, μεγαλουργούμε! 😉\nΙανουαρίου 13, 2016 στις 9:18 πμ\t Απάντηση


Αττική Οδός: Το Μέγαρο Μαξίμου αποφασίζει για τον «χρυσοφόρο» οδικό άξονα, αναμένει το ΤΑΙΠΕΔ - Metaforespress\nΣτις αρχές του 2022, όπως όλα δείχνουν, εκκινεί η διαγωνιστική διαδικασία για τον πιο «χρυσοφόρο» οδικό άξονα, την Αττική Οδό, όπως ανέφερε χθες ο διευθύνων σύμβουλος του ΤΑΙΠΕΔ, Δημήτρης Πολίτης, σε ενημερωτική συνάντηση με εκπροσώπους του Τύπου, στην οποία παραβρέθηκε το metaforespress.gr.\nΩστόσο, επί του παρόντος, λείπουν κρίσιμα δεδομένα: Θα προκηρυχθεί αυτοτελής διεθνής διαγωνισμός για την παραχώρηση του υφιστάμενου οδικού άξονα; Θα ενταχθούν σε αυτόν και οι επεκτάσεις της Αττικής Οδού, με το «βαρύ» κατασκευαστικό αντικείμενο, τις οποίες προετοιμάζει το υπουργείο Υποδομών και Μεταφορών; Για πόσα χρόνια, θα γίνει η παραχώρηση;\nΌποια λύση κι εάν δοθεί, το «πράσινο φως» θα δοθεί από το Μέγαρο Μαξίμου, καθώς ο εν λόγω διαγωνισμός αναμένεται να «σπάσει κάθε ρεκόρ» σε έσοδα.\nΕπί του παρόντος, μια βασική αλλαγή θα είναι ότι η αποζημίωση του παραχωρησιούχου θα υπολογίζεται βάσει των ακαθάριστων εσόδων, όπως γίνεται σε όλους τους αυτοκινητοδρόμους που έχουν παραχωρηθεί και όχι με βάση την εσωτερική απόδοση (IRR).\nΣημειώνεται ότι η υφιστάμενη Αττική Οδός, της οποίας η παραχώρηση λήγει το 2024, έχει μήκος 70 χλμ. και αποτελεί τον περιφερειακό δακτύλιο της ευρύτερης μητροπολιτικής περιοχής της Αθήνας και τη «σπονδυλική στήλη» του οδικού δικτύου του νομού Αττικής και είναι ο αυτοκινητόδρομος που παρουσιάζει τη μεγαλύτερη κίνηση και κερδοφορία.\nΗ υφιστάμενη και, έως τα τέλη του έτους, το ΤΑΙΠΕΔ εκτιμάται ότι θα ολοκληρώσει την περίμετρο του διαγωνισμού, ώστε ο διεθνής διαγωνισμός για την νέα παραχώρηση του οδικού άξονα να προκηρυχθεί το πρώτο τρίμηνο του 2022.\nΕκτός από τον διαγωνισμό του ΤΑΙΠΕΔ για τον υφιστάμενο οδικό άξονα, προετοιμάζονται – από το υπουργείο Υποδομών και Μεταφορών – κι άλλοι 3 διαγωνισμοί για την Αττική Οδό, οι οποίοι αφορούν τις επεκτάσεις σε Λ. Κύμης, Ραφήνα και Λ. Βουλιαγμένης, αρχικού προϋπολογισμού 1 δις ευρώ,\nΗ πρώτη επέκταση αφορά την σύνδεση της λεωφόρου Κύμης με την εθνική οδό Αθηνών – Λαμίας, ύψους 300 εκατ. ευρώ.\nΑκολουθεί η επέκταση της Αττικής Οδού έως τη Ραφήνα, η οποία θα ενισχύσει σημαντικά την ανταγωνιστικότητα του λιμένα της Ραφήνας.\nΤο τρίτο έργο, αφορά τη σύνδεση της περιφερειακής Υμηττού (με υπόγεια σήραγγα) με την λεωφόρο Βουλιαγμένης και η αναμόρφωση της τελευταίας σε ελεύθερη λεωφόρο με ανισόπεδους κόμβους, δίχως φανάρια. Η επέκταση αυτή της Αττικής Οδού θεωρείται κρίσιμη για την επένδυση στο Ελληνικό.


Ένωση Κεντρώων: Αν ο κ. Μπουτάρης αδυνατεί να σιωπήσει, μόνη λύση είναι να παραιτηθεί\nΑνακοίνωση για το ζήτημα της ονομασίας της πΓΔΜ, καθώς και για τις δηλώσεις του δημάρχου Θεσσαλονίκης, Γιάννη Μπουτάρη, εξέδωσε η Ένωση Κεντρώων.\nΜάλιστα στην ανακοίνωση της η Ένωση Κεντρώων, τονίζει πως αν ο κ. Μπουτάρης μάλιστα αδυνατεί να σιωπήσει, μόνη λύση είναι να παραιτηθεί.\n"Τα κόμματα να ξεκαθαρίσουν αν δίνουν το όνομα της Μακεδονίας στα Σκόπια και να αφήσουν τις φλυαρίες και τους «πολιτικάντικους» ελιγμούς. Θεωρούμε ότι εάν ο κ. Τσίπρας δώσει τη λέξη «Μακεδονία» στους Σκοπιανούς παρά τη θέληση του ελληνικού λαού, αυτό θα είναι ένα έγκλημα όμοιο με αυτό που συνέβη στις συνθήκες της Ζυρίχης και του Λονδίνου.\nΚάθε κόμμα λοιπόν, να ξεκαθαρίσει αν δίνει το «Μακεδονία», τα υπόλοιπα είναι πολυλογίες και φλυαρίες.\nΑν ο κ. Μπουτάρης μάλιστα αδυνατεί να σιωπήσει, μόνη λύση είναι να παραιτηθεί, γιατί δεν μπορεί ο Δήμαρχος της Θεσσαλονίκης να δίνει στους Σκοπιανούς τη λέξη «Μακεδονία»", αναφέρει στην ανακοίνωση του το κόμμα του Βασίλη Λεβέντη.


Πως να ξεκινήσετε την Κανναβιδιόλη;\nPosted by Sotiria 31/01/2020 0 Comment(s) Τρόπος χρήσης CBD,\nΠως να χρησιμοποιήσετε την Κανναβιδιόλη\nΠως ένας άνθρωπος ενσωματώνει την Κανναβιδιόλη στην καθημερινή του ρουτίνα; Γνωρίζουμε πολύ καλά πως οι πληροφορίες που υπάρχουν εκεί έξω για την Κανναβιδιόλη είναι πάρα πολλές και μπορεί να σας μπερδέψουν. Ο παρακάτω οδηγός πιστεύουμε να σας βοηθήσει ως ένα σημείο να κατανοήσετε πως χρησιμοποιείται η Κανναβιδιόλη και να βρείτε το κατάλληλο προϊόν για εσάς.\nΟ περισσότερος κόσμος αναρωτιέται: “Πως να ξεκινήσω την Κανναβιδιόλη(CBD);” Και φυσικά αυτή είναι μια απόλυτα λογική ερώτηση καθώς υπάρχουν πολλές μέθοδοι χορήγησης. Η λήψη CBD αποτελεί μια μοναδική εμπειρία και ο κάθε άνθρωπος διαφέρει ανάλογα με τις ανάγκες και τις προτιμήσεις του.\nΗ κάθε περίπτωση χρίζει συνήθως και διαφορετική μέθοδο χορήγησης CBD. Για παράδειγμα, ίσως μια μέρα της εβδομάδας να επιθυμείτε να χρησιμοποιήσετε κάψουλα, την επόμενη σταγόνες κλπ. Το βασικό συμπέρασμα όλων αυτών, είναι πως ο τρόπος χρήσης, το σκεύασμα και η δοσολογία εξαρτώνται από τη προσωπική σας προτίμηση και τις ανάγκες σας.\nΟ παρακάτω οδηγός θα σας βοηθήσει να βρείτε πώς θα ξεκινήσετε καθώς και να ανακαλύψετε την κατάλληλη μέθοδο λήψης CBD για τον οργανισμό σας.\n8 tips για να εντάξετε την Κανναβιδιόλη(CBD) στο καθημερινό σας πρόγραμμα:\nΩς μέρος της πρωινής σας ρουτίνας, όπως κάθε άλλο συμπλήρωμα, για την γενική ευεξία του οργανισμού\nΤο βράδυ πριν ξαπλώσετε, για έναν πιο ξεκούραστο ύπνο\nΜετά την προπόνησή σας, για την ανάκτηση του οργανισμού\nΣε Smoothies ή Power Shakes\nΩς προσθήκη σε βρώσιμα, ακόμη και σε λιχουδιές των κατοικίδιων σας\nΣτην ρουτίνα περιποίησης του δέρματος\nΤοπικά στο δέρμα, χρησιμοποιώντας κρέμες και αλοιφές με CBD για στοχευμένη δράση\nΚαθ’όλη τη διάρκεια της ημέρας, για άμεση ανακούφιση\nCBD σε μορφή Έλαίου\nΑυτός είναι ένας γρήγορος, εύκολος και αποτελεσματικός τρόπος χορήγησης CBD. Οι σταγόνες πρέπει να τοποθετούνται κάτω από τη γλώσσα και να μένουν εκεί για 60 δευτερόλεπτα.\nΜερικά tips της χρήσης αυτής:\nΦυσική γεύση Κάνναβης\nΕύκολη ρύθμιση της δοσολογίας, ειδικά για νέους χρήστες\nΜπορεί να προστεθεί στο φαγητό σας\nΧρήση οποτεδήποτε και οπουδήποτε\nΠοια προϊόντα σε μορφή Ελαίου είναι καλύτερα;\nΠως να Χρησιμοποιήσετε τις Κάψουλες Κανναβιδιόλης(CBD)\nΟι Κάψουλες είναι μια από τις ευκολότερες και πιο διακριτικές μεθόδους λήψης CBD. Μεταφέρεται εύκολα (π.χ. στην τσάντα σας) και αποτελεί εύκολο τρόπο χορήγησης εν κινήσει. Είναι επίσης βολικές λόγω της συγκεκριμένης περιεκτικότητας σε CBD, αυτό σημαίνει πως γνωρίζετε ακριβώς πόσο CBD λαμβάνετε κάθε φορά.\nΠαρόλο που θεωρείται από τους ευκολότερους τρόπος χορήγησης CBD, οι κάψουλες περνούν από το πεπτικό σας σύστημα, οπότε θα χρειαστεί περισσότερος χρόνος για να νιώσετε το αποτέλεσμα που επιθυμείτε, λόγω της μεταβολικής λειτουργίας. Αυτό σημαίνει πως δεν μπορεί να απορροφηθεί από το σώμα τόσο όσο άλλες μέθοδοι χορήγησης.\nCBD σε μορφή Κάψουλας\nΕύκολες στη χρήση, βολικές στη μεταφορά\nΧωρίς γεύση Κάνναβης\nΠοια είναι τα οφέλη της χρήσης Καψούλων CBD;\nΑπελευθερώνεται πιο αργά στον οργανισμό και κρατά περισσότερο το αποτέλεσμα\nΕύκολο να ορίσετε την ακριβή δοσολογία CBD που λαμβάνετε κάθε φορά\nΛήψη όπως κάθε άλλο συμπλήρωμα\nΠοια προϊόντα σε μορφή κάψουλας είναι τα καλύτερα;\nΠως να ατμίσετε την Κανναβιδιόλη(CBD):\nΗ εισπνοή κρυστάλλων CBD μέσω ενός επιτραπέζιου ή χειροκίνητου ατμιστή(Vaporizer) θεωρείται από χρήστες πως προσφέρει ταχεία δράση. Αναφέρεται επίσης από χρήστες πως τα αποτελέσματα είναι εξίσου πολύ πιο γρήγορα. Η μέθοδος αυτή (Vaping) επιτρέπει την απορρόφηση της Κανναβιδιόλης απευθείας στο αίμα μέσω των πνευμόνων.\nCBD σε μορφή Κρυστάλλων\nΓιατί να επιλέξετε Κρυστάλλους CBD;\nΙδανικές για προθήκη σε βρώσιμα(π.χ. Κεικ, Μπισκότα)\nΑγνή μορφή Κανναβιδιόλης\nΠοια είναι τα οφέλη χρήσης CBD σε μορφή κρυστάλλων;\nΠροστίθεται εύκολα σε φαγητό, ποτό\nΕύκολοι στη μεταφορά\nΠοιους Κρυστάλλους CBD να επιλέξετε:\nEndoca 99% Pure Κρύσταλλοι CBD\nΠως να χρησιμοποιήσετε το Έλαιο Κανναβιδιόλης(CBD) στο δέρμα σας:\nΓνωρίζατε πως υποδοχείς ενδοκανναβινοειδών υπάρχουν και στα κύτταρα του δέρματός σας;\nΑυτό σημαίνει πως με η χρήση της κανναβιδιόλης σε μορφή αλοιφής – κρέμας, ανακουφίζει απευθείας το σημείο του προβλήματος, δρώντας χαλαρωτικά και αναλγητικά σε μύες και αρθρώσεις.\nΕπίσης βοηθά στην ανακούφιση του ερεθισμένου δέρματος. Η δράση, η αποτελεσματικότητα και ο τρόπος χρήσης ενός κρεμικού προϊόντος μπορεί να διαφέρει λόγω της περιεκτικότητας και λοιπών συστατικών που περιέχει. Τα προϊόντα της Endoca περιέχουν όλα πολύ υψηλή περιεκτικότητα σε Κανναβιδιόλη(CBD).\nΑλοιφή με CBD\nΓιατί να επιλέξετε Αλοιφές ή Κρέμες με Κανναβιδιόλη(CBD);\nΠοιοτικά και φυσικά συστατικά\nΠοια είναι τα οφέλη των κρεμικών προϊόντων με Κανναβιδιόλη;\nΑνακουφίζει το ξηρό και ερεθισμένο δέρμα\nΠοια Skincare προϊόντα με Κανναβιδιόλη(CBD) είναι τα καλύτερα;\n• Endoca CBD Body Butter (300mg + 1500mg)\n• Endoca Lips & Skin\nΣτικ για χείλη και Δέρμα με CBD\nΠως να χρησιμοποιήσετε τα υπόθετα Κανναβιδιόλης(CBD);\nΕίτε το πιστεύετε είτε όχι, τα υπόθετα Κανναβιδιόλης(CBD) είναι μία από τις καλύτερες επιλογές διότι έχουν την καλύτερη απορρόφηση. Η κανναβιδιόλη απορροφάται κατευθείαν από το αίμα μέσω των τριχοειδών αγγείων του πρωκτού ή του κόλπου κι έτσι αποφεύγονται οι πεπτικές διαδικασίες. Είναι επίσης χρήσιμο σε ανθρώπους που αντιμετωπίζουν πρόβλημα στην κατάποση.\nCBD σε μορφή Υπόθετων\nΓιατί να επιλέξετε υπόθετα Κανναβιδιόλης(CBD);\nΕναλλακτική μέθοδος λήψης\nΠοια είναι τα οφέλη της χρήσης Υπόθετων;\nΑνακούφιση που διαρκεί\nΙδανικό για ασθενείς που αντιμετωπίζουν στομαχικές διαταραχές\nΠοια υπόθετα Κανναβιδιόλης Να επιλέξετε;\nEndoca CBD Υπόθετα\nΜετά από την παρουσίαση των τύπων προϊόντων που μπορείτε να χρησιμοποιήσετε για την χορήγηση κανναβιδιόλης, σίγουρα θα έχετε τις παρακάτω απορίες:\nΠόση Κανναβιδιόλη πρέπει να παίρνω καθημερινά;\nΌταν πρόκειται να ορίσουμε μια αρχική δοσολογία Κανναβιδιόλης, πρέπει να λάβουμε υπόψιν οτι κάθε οργανισμός είναι διαφορετικός, έχει άλλες ανάγκες και διαφορετικά επίπεδα ανεκτικότητας. Επομένως, η συνιστώμενη δοσολογία μπορεί να επηρεάσει διαφορετικά δύο οργανισμούς. Δεν υπάρχει μια συγκεκριμένη δοσολογία που να ταιριάζει σε όλους ανεξαιρέτως.\nΩστόσο, υπάρχουν ορισμένες γενικές συστάσεις δοσολογίας όπου σας βοηθάμε να προσαρμόσετε τη δόση σας σταδιακά και να βρείτε το όφελος για το πρόβλημα που αντιμετωπίζετε.\nΞεκινήστε από μια χαμηλή δοσολογία και αυξήστε σταδιακά ώστε να βρείτε τη δοσολογία που είναι κατάλληλη για εσάς.\nΑν είναι η πρώτη σας επαφή με την Κανναβιδιόλη(CBD), καλό θα ήταν να ξεκινήσετε με τη χαμηλότερη δυνατή δόση και να φτάσετε στη δόση που αισθάνεστε οτι έχετε τα επιθυμητά αποτελέσματα.\nΠάντα να διαβάζετε την ετικέτα του προϊόντος\nΜέχρι και σήμερα, τα προϊόντα Κανναβιδιόλης δεν διαθέτουν ένα καθολικό σύστημα μέτρησης της δοσολογίας. Για παράδειγμα, ένα προϊόν μπορεί να περιέχει 20mg Κανναβιδιόλης ανά σταγόνα που πέφτει από το σταγονόμετρο, ενώ αντίστοιχα ένα πανομοιότυπο προϊόν να περιέχει 35mg. Λόγω αυτού, θα πρέπει πάντα να μελετάτε προσεκτικά την ετικέτα του προϊόντος που προμηθεύεστε ώστε να γνωρίζετε την ακριβή περιεκτικότητα της Κανναβιδιόλης που λαμβάνετε.\nΗ συμβουλή του γιατρού σας είναι πάντα η πιο έμπιστη και θα σας βοηθήσει ναι εντάξετε την Κανναβιδιόλη στην καθημερινότητα σας – ειδικά αν πρόκειται να συνδυαστεί και με άλλες φαρμακευτικές αγωγές.\nΤι θα πρέπει να θυμάστε όταν ξεκινάτε τη χρήση της Κανναβιδιόλης(CBD):\nΞεκινήστε με μια μικρή δόση και αυξήστε σταδιακά\nΧρησιμοποιήστε τις σταγόνες ελαίου αν είστε νέοι χρήστες για την καλύτερη μέτρηση της δοσολογίας\nΠαρακολουθήστε τυχόν ανεπιθύμητες ενέργειες, ακούστε το σώμα σας (π.χ. αίσθημα ατονίας ή υπερδιέγερσης)\nΜειώστε τη δόση σε λιγότερα mg μέσα στην ημέρα αν παρατηρήσετε οποιαδήποτε αντίδραση\nΠροτείνουμε η λήψη CBD να πραγματοποιείται με άδειο στομάχι\nΠόσος χρόνος χρειάζεται για να δράσει η Κανναβιδιόλη;\nΗ αποτελεσματικότητα της Κανναβιδιόλης εξαρτάται από το πως το σώμα σας τη δέχεται, όπως είπαμε και νωρίτερα, κάθε οργανισμός είναι διαφορετικός. Κάθε μέθοδος χορήγησης και απορρόφησης έχει τα υπές και τα κατά του.\nΑνακαλύψτε μια μέθοδο που σας παρέχει το αποτέλεσμα που αναζητάτε, ανάλογα με τις ανάγκες σας. Ένας άνθρωπος μπορεί να απολαμβάνει την αργή και σταδιακή ανακούφιση που προσφέρει η Κάψουλα, ενώ ένας άλλος να προτιμά τα πιο γρήγορα αποτελέσματα που προσφέρει το Έλαιο.\nΤελικά ποιος είναι ο καλύτερος τρόπος χορήγησης Κανναβιδιόλης(CBD);\nΔεν υπάρχει σωστή ή λάθος απάντηση. Κάθε άτομο είναι τελείως διαφορετικό και ώς εκ τούτου δεν υπάρχει μέθοδος που μπορεί να χαρακτηριστεί “καλύτερη” από μια άλλη.\nΑν ψάχνετε για τον ταχύτερο ρυθμό απορρόφησης, τότε η υπογλώσσια χρήση και η εισπνοή είναι η πιο αποτελεσματική επιλογή. Παρόλα αυτά, για παράδειγμα η μέθοδος εισπνοής, δεν έχει μεγάλη διάρκεια και συνεπώς απαιτεί μεγαλύτερη προσοχή και πιο τακτική χρήση.\nΤέλος, ενώ είναι ξεκάθαρο πως κάθε μέθοδος έχει τα θετικά και τα αρνητικά της, το ευτύχημα είναι πως υπάρχει μεγάλη ποικιλία επιλογών και ο κάθε οργανισμός σίγουρα μπορεί να επωφεληθεί από τις ευεργετικές ιδιότητες της Κανναβιδιόλης.


Έτσι ήταν η Αιόλου με τον ναό της Αγίας Ειρήνης στα χρόνια του Όθωνα. Γιατί ο νεαρός βασιλιάς δεν φόρεσε στέμμα και κάποιοι το θεώρησαν γρουσουζιά - ΜΗΧΑΝΗ ΤΟΥ ΧΡΟΝΟΥ\nΤα τελευταία χρόνια είναι στέκι όλων των ηλικιών για καφέ στο κέντρο της Αθήνας. Η Πλατεία της Αγίας Ειρήνης επί της Αιόλου έχει μεγάλη και ενδιαφέρουσα ιστορία. Η σπάνια φωτογραφική αποτύπωση προέρχεται από τα γαλλικά αρχεία με τίτλο “Recueil de photographies d’ Athènes et ses antiquités, offert au prince impérial” και χρονολογείται στα 1858, δηλ. στα χρόνια του Όθωνα.\nΗ εκκλησία καταγράφεται δύο μόλις χρόνια μετά την ανακαίνισή της, το 1856 επί δημαρχίας Κωνσταντίνου Γαλάτη. Εκεί ήταν εγκατεστημένη η Πρωτοφυλακή, δηλαδή η Φρουρά της πόλης και το Πρωτοφυλακείο (Φρουραρχείο) έως το 1879.\nΟ ναός της Αγίας Ειρήνης χτίστηκε στη θέση παλαιότερου βυζαντινού ναού, ο οποίος πυρπολήθηκε και ερειπώθηκε κατά την επανάσταση του ’21. Ανακαινίστηκε και λειτούργησε ως μητροπολιτικός ναός έως την οικοδόμηση της σημερινής Μητρόπολης. Όταν τέθηκε το ζήτημα να χτιστεί μητροπολιτικός ναός, οι ενορίτες της Αγίας Ειρήνης ζήτησαν να κτιστεί στη θέση της δικής τους εκκλησίας. Το αίτημα τους δεν έγινε δεκτό. Η κυβέρνηση όμως, αποφάσισε τα μισά χρήματα που είχαν συγκεντρωθεί για τη Μητρόπολη, να διατεθούν για το νέο ναό της Αγίας Ειρήνης στη θέση του παλιού.\nΣτην Πλατεία Αγίας Ειρήνης υπήρχε υπαίθρια αγορά φυτών και σπόρων, ενώ στον χώρο της στάθμευαν μεταφορικά μέσα της εποχής. Η εικόνα προέρχεται από το βιβλίο “Αθήνα η πόλη, οι άνθρωποι, τα γεγονότα”, Εκδόσεις Ιστορική και Εθνολογική Εταιρία της Ελλάδος\nΟ παλιός ναός της Αγίας Ειρήνης συνδέεται με σημαντικές στιγμές της ζωής και της ιστορίας της νέας πρωτεύουσας και των θεσμών της. Στην εκκλησία αυτή γινόταν η ανάδειξη του δημάρχου της Αθήνας. Εκεί γιορτάστηκε με μεγαλοπρέπεια η ενηλικίωση του Όθωνα τον Μάιο του 1835. Η τελετή έγινε την 1η Ιουνίου 1835 και εορτάσθηκε με κανονιοβολισμούς, στρατιωτική παρέλαση, φωταγώγηση, αγώνες και επίσημο χορό.\nΟ Όθων στην τελετή δεν φόρεσε στέμμα ούτε κράτησε σκήπτρο, γιατί το πλοίο δεν τα έφερε εγκαίρως στην Αθήνα. Κάποιοι το θεώρησαν γρουσουζιά, ενώ άλλοι τους χλεύασαν…\nΟι γιορτές κράτησαν και την επόμενη μέρα. Στον ναό της Αγίας Ειρήνης έγινε η δοξολογία, πριν από την τελετή θεμελίωσης των Ανακτόρων. Εκεί εορτάστηκε για πρώτη φορά, το 1838 ως εθνική επέτειος, η 25η Μαρτίου.\nΟ εορτασμός έγινε με λαμπρότητα, με τη συμμετοχή των βασιλέων, αγωνιστών, επίσημων και πλήθους κόσμου. Ακολούθησε μεγάλη γιορτή με παραδοσιακούς χορούς στον κήπο της σημερινής πλατείας Κλαυθμώνος, μπροστά δηλαδή από το τότε ανάκτορο του Όθωνα και της Αμαλίας, ενώ το βράδυ τον εορταστικό τόνο έδωσε εντυπωσιακή φωταψία από τον Λυκαβηττό (μεγάλος σταυρός σχηματίστηκε από κλαδιά που καίγονταν).\nΗ εκκλησία της Αγίας Ειρήνης στην Οδό Αιόλου 36 κατασκευάστηκε πάνω σε προηγούμενο μεσαιωνικό ναό που κάηκε στον πρώτο χρόνο της επανάστασης και είχε μείνει μόνο το μπροστινό μέρος. Πηγή εικόνας Wikimediamtx Commons\nΣτην Αγία Ειρήνη, στις 8 Νοεμβρίου 1843, έγινε δοξολογία πριν από την έναρξη των εργασιών της πρώτης Εθνοσυνέλευσης. Εκεί γιορτάστηκε και πρώτη επέτειος του Συντάγματος.\nΟ συγγραφέας Χανς Κρίστιαν Άντερσεν, που δεν είχε εξοικείωση με την ορθόδοξη λειτουργία, αφηγείται στο «Οδοιπορικό στην Ελλάδα»:\n“Ο Έλληνας επίσκοπος, ντυμένος πλούσια λαμπερά ρούχα, καθόταν μπροστά στην Αγία Τράπεζα ανάμεσα στους στολισμένους παπάδες, που τραγουδούσαν ένα τραγούδι χωρίς καθόλου αρμονία. Ο βασιλιάς και η βασίλισσα κι οι δύο ντυμένοι με ελληνικές στολές, κάθονταν σε έναν βελούδινο θρόνο στολισμένο με κορόνα και σκήπτρο. Ο διάδοχος της Βαυαρίας με τη στολή του είχε καθίσει δίπλα τους. Τα θρησκευτικά ήθη μου φαίνονταν στην πραγματικότητα περισσότερο παράξενα παρά γιορταστικά. Ενώ οι παπάδες έψαλλαν, η στρατιωτική μουσική έπαιζε έξω ζωηρά. Ηχούσε άγρια, πολεμικά, σαν να βρισκόμασταν σε ώρα μάχης, τότε που ο παπάς προσεύχεται κι ο πολεμιστής τραγουδάει και το τουφέκι βροντά τα βόλια του. Όλος ο δρόμος, μπαλκόνια και παράθυρα ήταν γεμάτα Έλληνες. Το ένα ωραίο κεφάλι δίπλα στο άλλο, χιλιάδες κόκκινα φέσια, παρδαλές μπλούζες κι άσπρες φουστανέλες λάμπαν κάτω από τον ήλιο. Χαιρόσουν να βλέπεις όμορφα παλικάρια και παιδιά. Από γυναίκες βλέπαμε ελάχιστες κι αυτές ήταν τόσο άσχημες…”\nΑρχική φωτογραφία από Εθνική βιβλιοθήκη Γαλλίας.\nΜε πληροφορίες από το βιβλίο «ΑΘΗΝΑ – Ιχνηλατώντας την πόλη με οδηγό την ιστορία και την λογοτεχνία». Εκδόσεις Βιβλιοπωλείον της ΕΣΤΙΑΣ.\nΔιαβάστε επίσης στη ΜτΧ: Ο διάσημος «ποιητής του κάρου» που έγινε γνωστός για την ανελέητη σάτιρα των πολιτικών της εποχής αλλά και για την ταραχώδη ζωή του. Εξέδιδε την εφημερίδα «Μικρός Ρωμηός» στου Ψυρρή\nTAGS: Αγία ΕιρήνηΑμαλίαενηλικίωσηΚωνσταντίνος ΓαλάτηςΟθωναςΠλατεία Αγίας ΕιρήνηςΠρωτοφυλακείοσκήπτροστέμματελετήΦρουραρχείο


Καιρός: Εικόνες καταστροφής στην Καρδίτσα – Πού θα χτυπήσει η κακοκαιρία τις επόμενες ώρες - Lamianow.gr\nΚαιρός: Εικόνες καταστροφής στην Καρδίτσα – Πού θα χτυπήσει η κακοκαιρία τις επόμενες ώρες\nΙσχυρό μπουρίνι χτύπησε την πόλη του Παλαμά στην Καρδίτσα - Έπεσαν κολώνες και δέντρα, έφυγαν σκεπές - Έκπληκτοι έμειναν οι κάτοικοι στη Φλώρινα από την έντονη χαλαζόπτωση η οποία έπληξε την περιοχή το μεσημέρι της Κυριακής.\n18/07/2021, 7:47:52 ΜΜ\nΣύμφωνα με τις πληροφορίες του KarditsaLive.Net τα έντονα καιρικά φαινόμενα έπληξαν την περιοχή περί τις 4.30 μ.μ. και μέσα σε λίγα λεπτά δημιούργησαν μεγάλες καταστροφές στην πόλη κυρίως από τους ισχυρούς ανέμους και το χαλάζι που είχε σε κάποιες περιπτώσεις το μέγεθος καρυδιού!\nΧωρίς ηλεκτροδότηση είναι το κέντρο του Παλαμά καθώς έχουν πέσει κολώνες του ηλεκτρισμού, δέντρα έχουν σπάσει, στέγες σπιτιών έχουν παρασυρθεί από τους δυνατούς ανέμους. Σε συνομιλία που είχαμε με το Δήμαρχο Παλαμά Γ. Σακελλαρίου μας επιβεβαίωσε τα σοβαρά φαινόμενα που έπληξαν την περιοχή για άλλη μια φορά τη φετινή χρονιά.\nΠυρετώδεις είναι οι ενέργειες που καλούνται να διεκπεραιώσουν οι πυροσβέστες της Π.Υ. Παλαμά καθώς καλούνται για κοπές δέντρων, αντλήσεις υδάτων ενώ αίσια και άμεσα έληξε επέμβαση για τον εντοπισμό προσωρινά αγνοούμενων.\nΣημειώνουμε ότι μετά από ένα διάλειμμα η βροχόπτωση στην περιοχή συνεχίζεται χωρίς ωστόσο την ίδια ένταση.\nSuperleague: Αυτοί είναι διαιτητές της νέας σεζόν – “Μέσα” και ο Λαμιώτης Γιώργος Τζοβάρας\nΟλλανδός κωπηλάτης βρέθηκε θετικός στον κορωνοϊό μετά τον αγώνα του


Βουίζει η Ευρώπη για συμφωνία Σίτι-Ρονάλντο! - Romaleon\nΣυμφώνησε με Μάντσεστερ Σίτι ο Κριστιάνο Ρονάλντο, όπως αναφέρει η «AS»!\nΑπό χθες είναι στο Τορίνο ο μάνατζερ του «CR7», Ζορζέ Μέντες και διαπραγματεύεται την αποχώρησή του από τη Γιουβέντους.\nΗ Μάντσεστερ Σίτι έχει κάνει πρόταση στον Κριστιάνο για διετές συμβόλαιο, με τις αποδοχές να φτάνουν τα 13 εκατ. ευρώ ετησίως. Η Γηραιά Κυρία θέλει 29 εκατ. ευρώ για να τον παραχωρήσει ή να αποκτήσει από τους «πολίτες» τον Ζεσούς, χωρίς αυτό να το θέλει πάντως η Σίτι.\nΠρος το παρόν δεν έχει συμφωνήσει η Γιουβέντους σε κάτι για την παραχώρηση του Ρονάλντο, αλλά οι εξελίξεις που θα έρθουν προβλέπονται… καυτές!\nΗ πλευρά του Πορτογάλου πιέζει για να γίνει η μεταγραφή, ο Πεπ Γκουαρδιόλα τα έχει βρει με τον 36χρονο άσο και το μπαλάκι πλέον μένει στα χέρια της Γηραιάς Κυρίας.\nΤεράστια φυσιογνωμία και μπόλικη η προφορά του στην Ανόρθωση Αμμοχώστου την οποία υπηρέτησε 16 ολόκληρα χρόνια. Ο Πανίκος Ππούνας συγκαταλέγεται στις μεγάλες μορφές της ομάδας του όλων των εποχών και έμεινε στην ιστορία σαν ένας πολύ μαχητικός παίκτης που έκοβε και μοίραζε και θεωρείται από τους πληρέστερους μέσους της εποχής […]\nΗ ΑΕΛ πήρε ΟΧΙ από Απόλλων Σμύρνης για Ιωαννίδη… (ΑΝΑΡΤΗΣΗ)


Τα φετινά πλέιοφ είναι της… ΑΕΚ / Τι έκαναν οι 6 του πρώτου γκρουπ | ShootandGoal\nΒρισκόμαστε τρεις αγωνιστικές πριν το τέλος της χρονιάς και η ερχόμενη αγωνιστική ίσως είναι αυτή που μπορεί να κρίνει οριστικά το πρωτάθλημα.\nΚαι αυτό γιατί το ΑΠΟΕΛ φιλοξενεί τον Απόλλωνα, από τον οποίο έχει προβάδισμα τριών βαθμών, ενώ άλλους τρεις πιο κάτω βρίσκεται η ΑΕΚ.\nΑν το ΑΠΟΕΛ κερδίσει τον Απόλλωνα και την ίδια ώρα η ΑΕΚ δεν κερδίσει τη Σαλαμίνα, τότε το ΑΠΟΕΛ θα είναι και μαθηματικά πρωταθλητής.\nΑν κερδίσουν ΑΠΟΕΛ και ΑΕΚ, τότε ο Απόλλωνας βγαίνει εκτός μάχης πρωταθλήματος και απομένει μόνο η ΑΕΚ, η οποία όμως θα μπορεί να κατακτήσει το πρωτάθλημα μόνο αν κάνει στη συνέχεια 2 νίκες και το ΑΠΟΕΛ 2 ήττες και να πάρει τον τίτλο στην ισοβαθμία με το ΑΠΟΕΛ καθώς υπερέχει.\nΑν ο Απόλλωνας κερδίσει το ΑΠΟΕΛ και η ΑΕΚ τη Σαλαμίνα, τότε οι δύο πρώτοι θα ισοβαθμούν (με το ΑΠΟΕΛ να έχει το προβάδισμα στην ισοβαθμία), ενώ θα ακολουθεί η ΑΕΚ με 3 βαθμούς διαφοράς με μόλις δύο αγωνιστικές να απομένουν.\nΗ ΑΕΚ μόλις είχε αναλάβει ο Ιδιακέθ ήταν πολύ πίσω βαθμολογικά, αλλά η τρελή πορεία που είχε στη συνέχεια, την έφεραν ξανά στα πολύ ψηλά και διατηρεί κάποιες λιγοστές ελπίδες για τον τίτλο. Θα πρέπει όμως να γίνουν πάρα πολλά για να γίνει πραγματικότητα ένα τέτοιο ενδεχόμενο.\nΟι κερδισμένοι βαθμοί\nΗ ομάδα της Λάρνακας πραγματοποιεί τα καλύτερα πλέιοφ από τις υπόλοιπες πέντε του πρώτου γκρουπ.\nΣτις 7 αγωνιστικές της πρώτης φάσης μέχρι τώρα, η ΑΕΚ έχει μαζέψει τους 16 από τους διαθέσιμους 21 βαθμούς. Έχει πέντε νίκες, μία ήττα και μία ισοπαλία.\nΔεύτερη καλύτερη ομάδα στα πλέιοφ είναι το ΑΠΟΕΛ, έχοντας μαζέψει όμως 4 λιγότερους βαθμούς από την ΑΕΚ, δηλαδή 12, με απολογισμό 3 νίκες, 3 ισοπαλίες και μία ήττα.\nΈνα βαθμό λιγότερο, δηλαδή 11, έχει μαζέψει ο Απόλλωνας, έχοντας 3 νίκες, 2 ήττες και 2 ισοπαλίες.\nΤέταρτη καλύτερη ομάδα στα πλέιοφ είναι η Σαλαμίνα με 9 βαθμούς, με 2 νίκες, 2 ήττες και 3 ισοπαλίες.\nΟι δύο χειρότερες είναι η ΑΕΛ και η Ομόνοια.\nΗ ομάδα της Λευκωσίας έχει μαζέψει μόλις 5 βαθμούς με μόλις μία νίκη, 2 ισοπαλίες και 4 ήττες.\nΑκόμη χειρότερος ο απολογισμός της ΑΕΛ με 4 βαθμούς. Μεταφράζεται σε μία νίκη, μία ισοπαλία και 5 ήττες.


Νίνης: "Παίζαμε με μια μεγάλη ομάδα όπως η ΑΕΚ" - inAEK.com\nΑρχική Superleague Νίνης: “Παίζαμε με μια μεγάλη ομάδα όπως η ΑΕΚ”\nΝίνης: “Παίζαμε με μια μεγάλη ομάδα όπως η ΑΕΚ”\n24 Οκτωβρίου 2021 7:41 ΜΜ\nΟι δηλώσεις του Σωτήρη Νίνη στην Cosmote TV μετά το Βόλος-ΑΕΚ.\nΓια την πορεία του Βόλου σημείωσε ότι ακόμη είναι πολύ νωρίς στο πρωτάθλημα και ότι στόχος είναι το κάτι παραπάνω σε σχέση με πέρσι. «Υπάρχει η δυναμική, υπάρχει η διάθεση, αυτός είναι και ο στόχος μας φέτος, να κάνουμε το κάτι παραπάνω αλλά άποψη μου είναι ότι είναι πολύ αρχή ακόμα, έχουμε πολύ δρόμο μπροστά μας και στο τέλος η διάρκεια είναι αυτή που μετράει και θα πρέπει να συνεχίσουμε όπως ξεκινήσαμε καλά γιατί και πέρσι ξεκινήσαμε καλά, κάναμε μια κοιλιά… Για μένα το πρωτάθλημα είναι ένας μαραθώνιος και θέλω να πιστεύω ότι θα κρατήσουμε μια διάρκεια ώστε να έχουμε τον στόχο που θέλουμε…».\nΔιαβάστε επίσης: Βράνιες: Αυτή είναι η ομάδα μου, ευχαριστώ παιδιά! (pic)\nΠροηγούμενο άρθροΒράνιες: Αυτή είναι η ομάδα μου, ευχαριστώ παιδιά! (pic)\nΕπόμενο άρθροΓ’ Εθνική: Εύκολη πρεμιέρα για τον Πανιώνιο


4YourFamily, Οικογένεια, Παιδί, Μητρότητα, Διατροφή, Ειδικές Ικανότητες - Η βιοψία εμβρύων κι ωαρίων, μπορεί να κάνει το όνειρο πραγματικότητα!\nΚυριακή, 16 Μάρτιος 2014 17:22\nΗ βιοψία εμβρύων κι ωαρίων, μπορεί να κάνει το όνειρο πραγματικότητα!\nΗ βιοψία εμβρύων και ωαρίων στην Εξωσωματική Γονιμοποίηση μπορεί να κάνει το όνειρο της απόκτησης παιδιού πραγματικότητα. Από τη γέννηση της Louise Brown το 1978, του πρώτου παιδιού που γεννήθηκε με εξωσωματική γονιμοποίηση μέχρι και σήμερα, το πεδίο της εξωσωματικής αναπτύσσεται με αλματώδεις ρυθμούς.\nΗ συνεχής αναζήτηση νέων μεθόδων για την γενετική ανάλυση των παραγόμενων στην εξωσωματική εμβρύων έχει πλέον αποφέρει καρπούς με την καθιέρωση τριών μεθόδων που αποκαλούνται «Βιοψίες Εμβρύων και Ωαρίων». Πρόκειται για μικροχειρουργικές τεχνικές που απαιτούν εξαιρετικά λεπτούς μικροχειρισμούς από τον κλινικό εμβρυολόγο και συνήθως την χρήση τεχνολογίας Laser που λειτουργεί σαν χειρουργικό νυστέρι. Με τις μεθόδους αυτές λαμβάνουμε βιολογικό υλικό-έναν αριθμό κυττάρων- από τα παραγόμενα έμβρυα μιας ασθενούς, έτσι ώστε να επιλέξουμε τα υγιή έμβρυα για εμβρυομεταφορά καθώς και εκείνα που θα οδηγήσουν σε βιώσιμη κύηση.\nΗ λιγότερο ίσως επεμβατική μέθοδος ονομάζεται Βιοψία Πολικών Σωματίων και συνίσταται στην μικροχειρουργική αφαίρεση των πολικών σωματίων από τα ωάρια μιας γυναίκας που έχουν παραχθεί κατά την εξωσωματική γονιμοποίηση. Η ανάλυση των πολικών σωματίων μπορεί να μας δώσει πολύτιμες πληροφορίες για την χρωμοσωμική (Προεμφυτευτική Γενετική Σάρωση-ΠΓΣ) ή γενετική (Προεμφυτευτική Γενετική Διάγνωση-ΠΓΔ)υγεία του ωαρίου από το οποίο προήλθαν.\nΗ δεύτερη μέθοδος βιοψίας αφορά σε έμβρυα 3ης αναπτυξιακής ημέρας σε εξωσωματική γονιμοποίηση και ονομάζεται Βιοψία Βλαστομεριδίου. Τα βλαστομερίδια είναι τα κύτταρα που απαρτίζουν το έμβρυο σε αυτό το στάδιο και αναλύοντάς τα μπορούμε να αποφανθούμε άμεσα για την χρωμοσωμική ή γενετική υγεία του εμβρύου.\nΗ τελευταία μέθοδος ονομάζεται Βιοψία Βλαστοκύστης. Η βλαστοκύστη είναι το πιο εξελιγμένο στάδιο εμβρύων που μπορούμε να συντηρήσουμε έξω από το ανθρώπινο σώμα και αποτελεί μια ελάχιστα επεμβατική μέθοδο μέσω της οποίας είναι εφικτό να αφαιρέσουμε, με ασφάλεια για το έμβρυο, εμβρυικό υλικό προς ανάλυση.\nΟι ασθενείς που προβαίνουν σε εξωσωματική γονιμοποίηση επιζητούν την γέννηση υγιούς παιδιού και άμεσα. Το 2011 πρώτοι στην Ελλάδα ανακοινώσαμε από την Εμβρυογένεση τις πρώτες εγκυμοσύνες και γέννες υγιέστατων νεογνών μετά από βιοψία πολικών σωματίων ωαρίων.\nΕφαρμόζοντας τις παραπάνω τεχνικές μπορούμε πλέον να δημιουργούμε έμβρυα απαλλαγμένα από νόσους όπως η Μεσογειακή Αναιμία, Μυική Δυστροφία, Κυστική Ίνωση, καρκίνος του μαστού, του παχέως εντέρου, του ματιού κλπ. Η χρωμοσωμική ανάλυση των εμβρύων και η επιλογή εκείνων για εμβρυομεταφορά με το καλύτερο χρωμοσωμικό δυναμικό, υπόσχεται την σημαντική αύξηση των ποσοστών επιτυχίας μιας προσπάθειας εξωσωματικής. Η βιοψία πολικών σωματίων μπορεί να οδηγήσει σε γέννηση παιδιών από γυναίκες που παράγουν χαμηλής ποιότητας ωάρια, χωρίς να χρειαστεί να καταφύγουν σε επώδυνα μονοπάτια όπως αυτό της χρήσης δανεικών ωαρίων. Έτσι το υπέρτατο όνειρο της απόκτησης παιδιού μπορεί πλέον να γίνει πραγματικότητα ακόμη και από ζευγάρια που στο παρελθόν θα ήταν αδύνατο.\nγράφει ο Κωνσταντίνος Α. Οικονόμου, M.Sc., C.C.E. Ανώτερος Κλινικός Εμβρυολόγος - Ειδικός Βιοψίας Εμβρύων στη Μονάδα Ιατρικώς Υποβοηθούμενης Αναπαραγωγής «Εμβρυογένεσις» κι επιστημονικός συνεργάτης του 4yourfamily.gr\nΤελευταία τροποποίηση: Κυριακή, 16 Μάρτιος 2014 17:43\nΠερισσότερα σε αυτή την κατηγορία: « Γιατί το 2100 θα υπάρχουν στην Ελλάδα, μόλις 2.300.000 ψυχές! Συγκλονιστικό άρθρο!\tΤο καλό πρωινό "χαρίζει" λιγότερα προβλήματα γονιμότητας στις γυναίκες! »


Όταν ο Χο Τσι Μινχ αποκάλυπτε σε εμβρόντητο Έλληνα δημοσιογράφο ότι έζησε στην …Έδεσσα - Η άγνωστη ιστορία (φωτο) | Karatzova.com\nHome / ΔΗΜ.ΕΔΕΣΣΑΣ / Όταν ο Χο Τσι Μινχ αποκάλυπτε σε εμβρόντητο Έλληνα δημοσιογράφο ότι έζησε στην …Έδεσσα - Η άγνωστη ιστορία (φωτο)\nΌταν ο Χο Τσι Μινχ αποκάλυπτε σε εμβρόντητο Έλληνα δημοσιογράφο ότι έζησε στην …Έδεσσα - Η άγνωστη ιστορία (φωτο)\nΔύο προβολείς φώτιζαν τον δημοσιογράφο και ανάμεσά τους ακούστηκε η φωνή του συνεντευξιαζόμενου να τον ρωτά από που κατάγεται. Στο άκουσμα της λέξης "Έδεσσα", ο Χο Τσι Μινχ ρώτησε και πάλι: "είστε από την πολιτεία των νερών και των κερασιών";\nΟ Έλληνας δημοσιογράφος σηκώθηκε από τη θέση του και οι δύο άνδρες χαιρέτισαν και πάλι ο ένας τον άλλον, ακόμη πιο θερμά, όπως συμβαίνει όταν δύο άνθρωποι που συναντιούνται διαπιστώνουν ότι γνωρίζονται από παλιά. Ήταν τότε που ο Χο Τσι Μινχ αποκάλυψε ότι γνωρίζει πολύ καλά την περιοχή της Έδεσσας -και όχι μόνο- καθώς κατά τον Α' Παγκόσμιο Πόλεμο υπηρέτησε στον γαλλικό στρατό και πέρασε από την Έδεσσα που τότε λεγόταν Βοδενά από τα φημισμένα της κεράσια...\nΗ κουβέντα, μάλιστα, περιείχε ακόμη και λεπτομέρειες για τον κάμπο της Έδεσσας αλλά και αναφορές του θρυλικού ηγέτη του Βιετνάμ στην υγρασία του τόπου που του θύμιζε την πατρίδα του.\nΟ ίδιος αποκάλυψε ότι ήταν μάγειρας και φωτογράφος στο Γαλλικό στρατό και ακολούθησε συζήτηση για το παλιό νοσοκομείο, όπου ακόμη και σήμερα υπάρχει στην αυλή του ένα δέντρο, το Κίνκο Μπι Λόμπα, με προέλευση από την Ινδοκίνα το οποίο φύτεψαν στρατιώτες της στρατιάς της Ανατολής, ανάμεσά τους και Βιετναμέζοι, για θεραπευτικούς σκοπούς.\nΤα στοιχεία αυτά μπορεί να μην αναφέρθηκαν σε όσα δημοσιεύτηκαν στις εφημερίδες "Ακρόπολη" και "Μακεδονία", όταν ο Σόλων Γρηγοριάδης επέστρεψε στην Ελλάδα, όμως ο ίδιος τα εκμυστηρεύτηκε στον Τρύφωνα Σιβένα, μακρινό εξάδελφο και φίλο του, που πολλά χρόνια αργότερα τα αποκάλυψε στα στελέχη του Δήμου Έδεσσας, τα οποία άρχισαν να αναζητούν τις πτυχές αυτής της ιστορίας.\n"Ο Σόλων Γρηγοριάδης ακολούθησε τη συμβουλή του ηγέτη του Βιετνάμ να μην τα αποκαλύψει όλα αυτά τότε, για να προστατευτεί ο ίδιος ο δημοσιογράφος και η οικογένειά του καθώς εκείνο τον καιρό ο Χο Τσι Μινχ θεωρούνταν κάτι σαν τον Μπιν Λάντεν του σήμερα" επισημαίνει στο ΑΠΕ-ΜΠΕ ο υπεύθυνος πολιτιστικού τουρισμού του Δήμου Έδεσσας, Ευάγγελος Κυριακού.\nΟ ίδιος, παραθέτοντας τις πληροφορίες που συνέλεξε μαζί με τον Αλέξανδρο Καπλάνη, επισημαίνει ότι οι προσπάθειες του Δήμου Έδεσσας σήμερα εστιάζονται στη δημιουργία μιας τουριστικής διαδρομής στα βήματα του Χο Τσι Μινχ, με σκοπό την προσέλκυση τουριστικού ρεύματος από την Ασία και την αξιοποίηση της δυναμικής που διαμορφώνεται.\nΣτο κέντρο της παρακάτω φωτογραφίας απεικονίζεται ο Τρύφωνας Σιβένας ανάμεσα στον πρώτο πρέσβη του Βιετνάμ στην Ελλάδα Μπιν Βου και τη γραμματέα του. Στα αριστερά της φωτογραφίας εμφανίζεται ο πρώην βουλευτής και νομάρχης Προκόπης Σιβένας και στα δεξιά της ο δήμαρχος Έδεσσας Δημήτρης Γιάννου και ο Ευάγγελος Κυριακού.\nΑνώνυμος 26 Απριλίου 2018 - 3:18 μ.μ.\nΜυθοπλασιες και ...βλακιες. Το Δενδρο - υπαρχει και στη Βεροια- φυτευτηκε απο γεωπονους. Σιγα ο βοηθος μαγειρα Χο Τσι Μινχ μη κουβαλουσε και δενδρα !!! Ελεος πια.\nΑνώνυμος 26 Απριλίου 2018 - 8:09 μ.μ.\nΦΙΛΕ ΜΟΥ ΑΝ ΘΕΛΟΥΝΕ ΝΑ ΔΙΚΑΟΛΟΓΗΣΟΥΝ ΚΑΠΟΙΟΙ ΤΑ ΔΩΡΕΑΝ ΣΟΥΡΤΑ ΦΕΡΤΑ ΣΤΟ ΓΕΙΤΟΝΙΚΟ ΒΙΕΤΝΑΜ ΠΟΛΛΑ ΜΠΟΡΕΙ ΝΑ ΚΑΤΑΣΚΕΥΑΣΕΙ ΤΟ ΜΥΑΛΟ ΚΑΠΟΙΩΝ\nΑνώνυμος 26 Απριλίου 2018 - 9:20 μ.μ.\nΠαιδιά αν βγουν αυτές οι βλακείες έξω από την πόλη θα μας κάνουν ριάλιτυ. Το θέμα είναι ότι ο δήμος έφαγε 20000 ευρουλακια για να κάνουν διακοπές άνευ λόγου οι δημοτικοί υπάλληλοι . Το μέγα θέμα είναι ότι φαντάζονται ότι θα έρθουν Βιετναμέζοι τουρίστες . Που όλοι και όλοι Βιετναμέζοι τουρίστες έρχονται για γκαρσονια...\nΟ Θεός να μας φυλαει\nΑνώνυμος 26 Απριλίου 2018 - 10:56 μ.μ.\nΚατά τα άλλα ο ένας εκ των δύο αντιδημάρχων που ταξίδεψε στο Βιετνάμ δίνει με το σταγονόμετρο χρήματα τόσο για τη θέρμανση όσο και για τις λειτουργικές ανάγκες των Σχολείων του Δήμου.\nΛέφτα για κάποια πράγματα υπάρχουν και για κάποια άλλα όχι.\nΩραία ιεράρχηση των αναγκών.\nΑλλά τι περιμένουμε από ¨΄τέως τουριστικό πράκτορα¨¨\nΑνώνυμος 26 Απριλίου 2018 - 10:09 μ.μ.\nΟ Βαγγέλης δεξί χέρι του Γιάννου και ο εξ απορρήτων σύμβουλός του. Είναι βέβαιο ότι θα κατέβει μαζί του στις επόμενες εκλογές.\nΑνώνυμος 26 Απριλίου 2018 - 10:51 μ.μ.\nαληθεια ο βαγγελης που ηταν.\nΑνώνυμος 26 Απριλίου 2018 - 10:59 μ.μ.\nΕΞ ΑΠΟΡΡΗΤΩΝ ΣΕ ΠΟΙΑ ΘΕΜΑΤΑ;\nΕΙΝΑΙ ΤΟΣΟ ΣΟΒΑΡΑ ΤΑ ΘΕΜΑΤΑ ΠΟΥ ΧΕΙΡΙΖΟΝΤΑΙ ΩΣΤΕ ΝΑ ΕΙΝΑΙ ΚΑΙ ΑΠΟΡΡΗΤΑ;\nΕΧΟΥΝ ΣΧΕΣΗ ΜΕ ΤΗΝ ΑΜΥΝΑ ΤΗΣ ΧΩΡΑΣ Η΄ ΤΗΝ ΕΘΝΙΚΗ ΑΣΦΑΛΕΙΑ;\nΕΚΤΟΣ ΑΝ ΚΑΤΙ ΑΛΛΟ ΤΡΕΧΕΙ ΠΟΥ ΔΕ ΘΑ ΠΡΕΠΕΙ ΝΑ ΓΝΩΡΙΖΕΙ Ο ΚΟΣΜΟΣ, ΕΞ ΟΥ ΚΑΙ ΤΟ ΑΠΟΡΡΗΤΟ ΤΟΥ ΘΕΜΑΤΟΣ.\nΑΕΙ ΣΤΟ Δ......ΛΟ\nΑνώνυμος 27 Απριλίου 2018 - 8:36 π.μ.\nΑυτοι που πηγαν στο βιετναμ ηταν ολοι αρμοδιοι?\nΑνώνυμος 27 Απριλίου 2018 - 10:31 π.μ.\nΟ Δήμαρχος Βιετνάμ, το γέλιο της αρκούδας όλοι σε αυτή την παράταξη, ΧΟ ΤΣΙ ΜΙΝΧ ΚΑΙ ΜΠΡΟΥΣ ΛΗ, από την Βέροια μέχρι την Θεσσαλονίκη το ίδιο παραμύθι παντού. Ταξίδια με γεύση από φίδια σύμφωνα με τα λεγόμενα τους, χλιδάτα ξενοδοχεία και αστραφτερότερες φωτογραφίες. Οι πολίτες τα βλέπουν αλλά σιωπούν, σχολεία χωρίς θέρμανση, γηροκομείο χωρίς επιχορήγηση, ΔΕΥΑ με τόγκα, καθαρίστριες απλήρωτες, δομές απαξιωμένες. ΛΕΦΤΑ ΔΕΝ ΥΠΑΡΧΟΥΝ, υπάρχουν μόνο για το Βιετνάμ και για τα δικά μας παιδιά. Ο Χειρότερος δήμαρχος στην Ελλάδα με την χειρότερη ομάδα σε όλη την Ελλάδα. Και μια πρόταση, αφού τους αρέσουν τα ταξίδια που κατηγορούσαν επί Σώντρα. Μιας και ο δήμαρχος έχει ιδιαίτερη στα τραινάκια, να ανεβάσει όλη την ομάδα που έμεινε και να φύγουν μια και καλή στο Βιετνάμ, έτσι και αλλιώς θα φύγουν αλλά δεν το έχουν πάρει χαμπάρι ακόμα. Α Τασούλη πόσες φόρες έχεις πάει στο Βιετνάμ?, όχι το ρωτάω για να με πάρεις και μένα μαζί σου όχι μόνο "φιλικά"????? σου πρόσωπα εργαζόμενους.\nΑνώνυμος 27 Απριλίου 2018 - 4:07 μ.μ.\nΟ Βαγγέλης τώρα τρέχει με τον Τσεπκεντζή. Δεξί χέρι του Σόντρα, δεξί χέρι του Γιάννου, δεξί χέρι του Τσεπκεντζή. Είναι σταθερός


Αρχική σελίδα Θέματα Ερωτοσκόπιο Ερωτοσκόπιο 2-7-2015\n<p>Μία από τις σημαντικότερες ημέρες όλου του χρόνου, που θα αλλάξει τα πάντα σε εξωτερικό επίπεδο και σε επίπεδο καθημερινότητας, δεν μπορεί να μην αλλάξει και τον έρωτα! Μια από τις πιο παράξενες επιδράσεις της Πανσελήνου είναι ότι θα βρεθεί σε τετράγωνο με τον άξονα των Βόρειων Δεσμών της, τον άξονα λοιπόν τον ενάρξεων, αλλά και του «κακού» κάρμα, που είναι ο Νότιος Δεσμός στον Κριό και των σχέσεων και συνεργασιών, που είναι ο Βόρειος Δεσμός, ο οποίος αυτήν την στιγμή είναι στον Ζυγό. Όλα ανατρέπονται, αλλά αυτό μπορεί να είναι και καλό.\nΥπάρχουν ουράνιες βοήθειες\nΜπορεί η Πανσέληνος να είναι πολύ αγριεμένη, αλλά στον ουράνιο θόλο συμβαίνουν ταυτόχρονα πανέμορφες όψεις. Ο Ήλιος είναι σε τρίγωνο με τον Ποσειδώνα, αλλά και ο Πλούτωνας είναι σε εξάγωνο με τον Ποσειδώνα. Αυτές οι δύο όψεις, αλλά και η καλή διάθεση του Ερμή, της Αφροδίτης και του Δία, όπως επίσης και η σχετικά καλή διάθεση του Ουρανού, που όμως επηρεάζεται πολύ από την Σελήνη, θα μας δώσουν δύναμη να προστατεύσουμε όχι μόνον όσους αγαπάμε, αλλά και την ίδια την αγάπη, που θα δοκιμαστεί σκληρά!\nΤο κάρμα πρωταγωνιστεί\nΤο γεγονός ότι δονείται ο άξονας Κριός – Ζυγός θα φέρει μεγάλη αναταραχή στις σχέσεις. Δεν είναι μια καλή στιγμή για καινούρια ξεκινήματα στον ερωτικό τομέα. Είναι όμως μια τέλεια στιγμή να κάνουμε αυτοκριτική, να ζητήσουμε συγγνώμη από τον εαυτό μας και τους άλλους, και αυτό θα λύσει πολύ από το κάρμα που περιφέρεται απειλητικό επάνω από τις ζωές μας. Η συγγνώμη είναι η μαγική λέξη, ίσως και η πιο ερωτική. Τολμήστε την!\nΟι Κριοί, οι Ζυγοί, οι Καρκίνοι και οι Αιγόκεροι για μια ακόμα φορά πρωταγωνιστείτε, με δύσκολο τρόπο. Η Πανσέληνος αυτή ενεργοποιεί την Έκλειψη στον Ζυγό, σχετίζεται άμεσα με τον παρορμητικό σταυρό και δημιουργεί τριγμούς σε σχέσεις και συνεργασίες. Με σπασμένα σχετικώς τα νεύρα και με μάλλον κακή διάθεση, δεν θα έχετε καμία ανεκτικότητα στις δυσκολίες ή τι αντιλήψεις των άλλων, με αποτέλεσμα να έρθουν μεγάλες τριβές αν δεν προσέξετε. Θέλει πολύ μεγάλη ψυχραιμία η ημέρα, κυρίως για όσους είναι ήδη σε σχέση.\nΟι Δίδυμοι, οι Τοξότες, οι Παρθένοι και οι Ιχθείς έχετε πολλές προστασίες και δεν κινδυνεύετε τόσο άμεσα από την εκρηκτική αυτή Πανσέληνο. Ο Ποσειδώνας σας κλείνει πονηρά το μάτι, σας κάνει πολύ γοητευτικούς, σας δίνει πρωτότυπους τρόπους για να φλερτάρετε. Το θέμα είναι πως αν είστε σε σχέση με ζώδιο του παρορμητικού σταυρού θα πρέπει να δείξετε υπομονή. Θα είναι όλα περίπλοκα και φασαριόζικα! Εσείς έχετε αυτήν την στιγμή μεγάλο ψυχικό απόθεμα και μπορείτε να αντέξετε τα πάντα.\nΟι Υδροχόοι, οι Λέοντες, οι Ταύροι και οι Σκορπιοί, έχετε σχέση με τον Πλούτωνα, οπότε τα σκάγια της Πανσελήνου, που θα είναι σε σύνοδο με τον Πλούτωνα, σας πιάνουν. Πιθανόν να έχετε αύξηση της ζήλιας, είτε της δικής σας προς το ταίρι σας, είτε από εκείνο προς εσάς. Δεν είναι καλή στιγμή για μια νέα σχέση, όπως δεν έχει και νόημα να επιστρέψετε σε κάποιον σύντροφο από το παρελθόν. Το καλύτερο που έχετε να κάνετε είναι να διαλέξετε την ηρεμία, να μην βγείτε πολύ έξω από τα νερά σας και να περιμένετε καλύτερες στιγμές γενικώς.\nΘα είναι μια μέρα που η διέλευση του Ερμή, αλλά και οι άλλες επιδράσεις των πλανητών θα μας βοηθήσουν να κάνουμε σημαντικότερες τις...\nΤα Χριστούγεννα έφτασαν και ίσως η μοναδικότητα του φαινομένου της Πανσελήνου να τα κάνει ακόμη πιο ξεχωριστά. Θα είμαστε πολύ...\nΗ δυνατή αστρική ενέργεια που διαχέεται σήμερα στο γήινο πεδίο., δημιουργεί πολύ ενδιαφέρουσες ερωτικές συνθήκες. Ο Ήλιος αρχίζει αν...\nΠολύ παθιασμένη μέρα, όχι χωρίς κάποια σύννεφα όμως…Η Σελήνη θα μας ταρακουνήσει για τα καλά από τον Ταύρο, με ένα πολύ δύσκολο...\nΜε την Σελήνη στον παρορμητικό και φλογισμένο Κριό να κάνει τετράγωνο με την Αφροδίτη από τον Καρκίνο, αλλά και με τον Ερμή από τους...\nΜια πολύ δυνατή και ακραία ημέρα που σε επίπεδο σχέσεων θα φέρει τα πάνω – κάτω! Η Αφροδίτη, πολύ αναζωογονημένη από το οικείο της...


Παχυσαρκία: Καλύτερη η σεξουαλική ζωή των ανδρών μετά από βαριατρική επέμβαση - Επιστήμη & Ζωή - Ειδήσεις - Νέα\nΆντρες με αρκετά παραπανίσια κιλά έχουν χαμηλότερα επίπεδα τεστοστερόνης, ικανοποιούνται λιγότερο σεξουαλικά και έχουν μειωμένη γονιμότητα, σε σύγκριση με τους άνδρες κανονικού βάρους.\n«Οι επιπτώσεις της παχυσαρκίας τόσο στους άνδρες όσο και στις γυναίκες είναι σοβαρές. Έχει διαπιστωθεί ότι αυτή η νόσος επιδεινώνει τη λειτουργία πολλών σωματικών οργάνων και προκαλεί παθήσεις δυνητικά απειλητικές για την ίδια τη ζωή. Ενδεικτικά, αυξάνει τον κίνδυνο για σακχαρώδη διαβήτη τύπου 2, υπέρταση, μεταβολικό σύνδρομο, για δημιουργία αθηρωματικής πλάκας και εμφάνιση στεφανιαίας νόσου, χολολιθίασης, αναπνευστικών και ψυχολογικών προβλημάτων, αλλά και καρκίνου. Έχει επιπτώσεις στο μυοσκελετικό σύστημα, επιδεινώνει την οστεοαρθρίτιδα και είναι καλά τεκμηριωμένη η πρόκληση ορμονικών αλλαγών και η μικρότερη σεξουαλική ικανοποίηση και στα δύο φύλα», μας εξηγεί ο γενικός χειρουργός Δρ. Αναστάσιος Ξιάρχος - Διευθυντής της χειρουργικής κλινικής του Ομίλου Ιατρικού Αθηνών - Ιατρικού Περιστερίου και Πρόεδρος της Επιστημονικής Εταιρείας Ορθοπρωκτικής Χειρουργικής.\nΧωρίς γιατρό, επτά μέρες τον μήνα, η Παιδοχειρουργική κλινική του Πανεπιστημιακού Ηρακλείου


Ο Κακός Λύκος: Η ζωή έχει πλάκα.\nΤoυ αναγνώστη georgepegas :\nΉταν η στιγμή που ο μέγας αρχιτέκτονας του σύμπαντος αποφάσισε να ρίξει τη ζαριά του.\nΑπλώθηκε στην τεράστια πολυθρόνα του και ατένισε τα μικρά ανθρώπινα σκουλήκια να σέρνονται μόνα και αβοήθητα στο διαδίκτυο. Χωρίς στέγη, φως, νερό και τηλέφωνο. Ασήμαντα ανθρωπάκια που τόλμησαν να σηκώσουν κεφάλι. Αμελητέες ποσότητες στον μακρύ κατάλογο των σκουληκιών.\nΜα τι νομίζουν πως θα καταφέρουν τέλος πάντων ? Πόσο θα αντέξουν μόνα και αβοήθητα εκεί έξω στο κρύο, μακριά από την ασφάλεια και θαλπωρή που τους προσφέρει το δικό του σύμπαν ? Δεν καταλαβαίνουν πως όποιος φεύγει από το μαντρί τον τρώει ο λύκος ? Δεν έχουν διαβάσει το παραμύθι ?Δεν μπολιάστηκαν μετά από τόσα και τόσα χρόνια κατήχησης με τις υπέρτατες αξίες της υπακοής, της υποταγής, της αβουλίας και της νωθρότητας, με τις οποίες είναι πλήρως εναρμονισμένο και το δικό του σύμπαν ?\nΑπ’ ότι φαίνεται όχι. Είναι όμως ή δεν είναι ρε πούστη αυτός ο μέγας αρχιτέκτονας του σύμπαντος ? Είναι ! Σαφώς και είναι ! Αφού του το είπαν, είναι ! Ε, ήρθε λοιπόν η ώρα που έπρεπε να ρίξει τη ζαριά του.\nΚύριοι σκουλήκια λοιπόν, εσείς που τολμήσατε να βγάλετε γλώσσα, μάθετε πως είσαστε παπαρολόγοι. Μάθετε πως είσαστε επαναστάτες του καναπέ. Μάθετε πως δεν είσαστε άνθρωποι. Είσαστε σιχαμερά σκουλήκια. Σας το λέω εγώ. Ο μέγας αρχιτέκτονας του σύμπαντος.\nΤα ζάρια έφυγαν. Όλοι περίμεναν με αγωνία. Είχε έρθει η ώρα να γελάσουν μια φορά και τα σκουλήκια. Τα ζάρια έδειξαν ασσόδυο.\nΚαληνύχτα μαλάκα, η ζωή έχει και πλάκα.\nΑναρτήθηκε από τον Κακό Λύκο στις 9:39 μ.μ.\nΠάνος Διαμαντής 3 Δεκεμβρίου 2010 - 10:14 μ.μ.\nmitsosmt01 4 Δεκεμβρίου 2010 - 3:30 π.μ.\nmitsosmt01 4 Δεκεμβρίου 2010 - 1:20 μ.μ.\nη ζωη εχει πλακα τελικα.\nο κος καρδιανος υποθετω οτι οντως αποχωρησε απο το ντι πι.\nπιστευε(και πολλοι δηλαδη) οτι η δυναμη των ψηφων ειναι δυνατοτερη απο τον λογο.\nμα θα μου πεις γιατι το παιρνεις προσωπικα? πως ειπατε? :)


ΜΕΓΑΣ ΑΛΕΞΑΝΔΡΟΣ: Κυκλώνουν την Τρίπολη οι αντάρτες Σφίγγει ο κλοιός γύρω από τον Καντάφι\nΚυκλώνουν την Τρίπολη οι αντάρτες Σφίγγει ο κλοιός γύρω από τον Καντάφι\nΑπό το ιστολόγιο http://www.naftemporiki.gr/news/cstory.asp?id=2039608\nΣφοδρές μάχες εκτυλίσσονται από τη νύχτα του Σαββάτου στην Τρίπολη, με τους ένοπλους εξεγερμένους να επιδιώκουν να δώσουν το τελικό χτύπημα στο λιβυκό καθεστώς για την ανατροπή του Καντάφι, μετά από εξάμηνες συρράξεις περιμετρικά της πόλης.\nΣε συντονισμό με το ΝΑΤΟ που σφυροκοπεί από αέρος τις θέσεις καθεστωτικών δυνάμεων, εκρήξεις, βομβαρδισμοί και πυροβολισμοί συγκλόνισαν τη νύχτα πολλές συνοικίες της λιβυκής πρωτεύουσας.\nΤην ίδια στιγμή, στον έλεγχο των ανταρτών έχουν περάσει δύο στρατηγικής σημασίας πόλεις, η Ζλιτάν, 160 ανατολικά της Τρίπολης και η Ζαουίγια, μόλις 30 χλμ δυτικά.\n«Η ώρα μηδέν άρχισε, υπάρχει συντονισμός των εξεγερμένων στην Τρίπολη, με αυτούς από τα ανατολικά, τα δυτικά και το νότο», δήλωσε στέλεχος των αντικαθεστωτικών.\nΟπως μετέδωσε το τηλεοπτικό δίκτυο Αλ Τζαζίρα, στη διάρκεια των μαχών έχουν χάσει τη ζωή τους 31 πιστοί στον Καντάφι στρατιώτες, ενώ άλλοι 42 κρατούνται από τους αντικαθεστωτικούς. Οι εξεγερμένοι ονομάζουν την επιχείρησή τους «επιχείρηση σειρήνα» για την απομόνωση του Λίβυου ηγέτη.\n«Έχουμε προβλέψει δύο σενάρια: να παραδοθεί ή να δραπετεύσει από την πόλη» για να βρει καταφύγιο στο εξωτερικό ή σε κάποια άλλη πόλη της χώρας, δήλωσε εκπρόσωπός τους.\nΤην ίδια στιγμή, σε ηχητικό του μήνυμα ο Μουαμάρ Καντάφι αποκάλεσε τους αντάρτες «αρουραίους», οι οποίοι «απωθήθηκαν» από τους υποστηρικτές του, τους οποίους συνεχάρη. Επιπλέον κατηγόρησε το Γάλλο πρόεδρο Νικολά Σαρκοζί ότι προσπαθεί να κλέψει το πετρέλαιο της Λιβύης.\nΣτο μεταξύ ο Σάιφ αλ Ισλάμ Καντάφι, γιος του Λίβυου ηγέτη, ξεκαθάρισε ότι ούτε ο συνταγματάρχης, ούτε ο ίδιος θα παραδοθούν και αποκάλεσε τους εξεγερμένους «παράνομους».\n«Είναι αδύνατον να παραδοθούμε. Είμαστε στη γη μας... έξι μήνες, ένα χρόνο, ακόμα και δυο, κανένα πρόβλημα, θα περιμένουμε», είπε σε ομιλία του που μεταδόθηκε από λιβυκά δορυφορικά κανάλια.\nΟ Σάιφ αλ Ισλάμ Καντάφι χαρακτήρισε τους ισχυρισμούς των εξεγερμένων περί στρατιωτικών νικών σε βάρος των κυβερνητικών δυνάμεων «φαντασιοπληξίες».\nΗ τραγωδία της σύγκρουσης στη Λιβύη «φτάνει στο τέλος της», αναφέρει σε συνέντευξή του στν εφημερίδα Ιλ Ματίνο ο Ιταλός υπουργός Εξωτερικών Φράνκο Φρατίνι, συμπληρώνοντας πως η πτώση του καθεστώτος Καντάφι θα ανοίξει «μεγάλες προοπτικές» για τις ιταλικές επιχειρήσεις.\n«Οι επιχειρήσεις μας μπορούν να είναι ήσυχες. Η νέα λιβυκή κυβέρνηση θα σεβαστεί όλα τα συμβόλαια», τόνισε ο Ιταλός ΥΠΕΞ.\nΗ εξέγερση της Τρίπολης άρχισε και η κατάσταση στη χώρα βρίσκεται σ' ένα εξαιρετικά κρίσιμο σημείο, δήλωσε ο Βρετανός υφυπουργός Εξωτερικών ’λιστερ Μπερτ σε συνέντευξή του στο ιδιωτικό τηλεοπτικό δίκτυο Sky News.\n«Βρισκόμαστε σ' ένα εξαιρετικά κρίσιμο σημείο σ' αυτή την απελπισμένη αναζήτηση του λιβυκού λαού για ελευθερία», είπε χαρακτηριστικά.


“Το σύστημα είναι έτοιμο να προστατέψει τον εαυτό του. Έχει τα μέσα: κανάλια, γνωριμίες, προσβάσεις στη Δικαιοσύνη και χρήμα” |\n“Το σύστημα είναι έτοιμο να προστατέψει τον εαυτό του. Έχει τα μέσα: κανάλια, γνωριμίες, προσβάσεις στη Δικαιοσύνη και χρήμα”\n15 February, 2021 - 13:00\nΌταν κάποιος ξεκινά να φοιτά σε μια σχολή θεάτρου από τις πρώτες ιστορίες που θα ακούσει είναι για τον παλιό μεγάλο θεατράνθρωπο που σηκωνόταν χωρίς ντροπή και έλεγε στους μαθητές του, «όποιον δεν τον έχω πηδήξει σε αυτή την αίθουσα να σηκωθεί να φύγει». Αυτή η κουλτούρα της αθλιότητας και των βιασμών κατάφερε να επικρατήσει στο θέατρο παίζοντας τον ρόλο του ιδιόμορφου δήθεν καλλιτέχνη ή του παράξενου σκηνοθέτη. Χιλιάδες νέοι ηθοποιοί κακοποιήθηκαν θεωρώντας ότι υπηρετούν την τέχνη μαζί με τον διεστραμμένο δάσκαλο.\nΌλα αυτά δεν επικράτησαν πάνω στους ηθοποιούς αλλά τους ανάγκασαν να κινούνται με τον τρόπο που θέλουν. Για να βγεις στο θέατρο ή στην τηλεόραση που εξασφαλίζει ένα πιο καλό εισόδημα πρέπει να ακολουθήσεις τους κανόνες. Το σύστημα είναι παντοδύναμο. Ελέγχει θέατρα, κανάλια, σκηνές και χώρους έκφρασης.\nΝίκησε, επειδή ο κόσμος έμαθε. Το ίδιο πρέπει να γίνει και τώρα.


Γιατί να αγοράσεις κοσμήματα online – Emmanuela - handcrafted for you®\nΤο shopping είναι μια αγαπημένη ασχολία όλων. Aπό την άλλη το οnline shopping, το οποίο μάθαμε την τελευταία δεκαετία, έχει γίνει λατρεμένη συνήθεια όλων και είναι στις ημέρες μας μια κυρίαρχη τάση που τείνει να υποσκελίσει τα ψώνια σε φυσικό κατάστημα.\nΣίγουρα το να έχεις πρόσβαση σε χιλιάδες προϊόντα από κάθε μεριά του κόσμου είναι δελεαστικό, αφού διαλέγεις με την ησυχία σου χωρίς τους περιορισμούς που έχουν οι φυσικές αγορές, ξεκούραστα και εύκολα με ένα «κλικ».\nΦυσικά τα κοσμήματα δεν είναι εξαίρεση σε αυτόν τον κανόνα και oι «online shoppers» παγκοσμίως επιδίδονται σε μαραθωνίους online αγορών, διαλέγοντας πάντα βάσει της φωτογραφίας, ιδανικά και του βίντεο (στο www.emmanuela.gr θα βρεις σε κάθε προϊόν και ένα τουλάχιστον σχετικό βίντεο), της περιγραφής και φυσικά της τιμής.\nΘα μπορούσε κανείς να πει κανείς ότι τα e-shops - και συγκεκριμένα τα e-shops με κοσμήματα - έχουν πολλά παραπάνω να… δώσουν σε σχέση με τα συμβατικά μαγαζιά και συνήθως σε καλύτερες τιμές, από ότι τα φυσικά καταστήματα.\nΑν και δεν βλέπεις τα κοσμήματα από κοντά και δεν μπορείς να τα αγγίξεις, το online jewelry shopping έχει πολλά πλεονεκτήματα που κάνουν αυτό το μειονέκτημα να φαίνεται ασήμαντο!\n1. Ψώνια με ασφάλεια – αποφυγή συγχρωτισμού\nΣε ένα e-shop με κοσμήματα μπορείς να ψωνίζεις για όση ώρα θέλεις χωρίς να ανησυχείς για την υγεία σου και για τα μέτρα ασφαλείας του Covid-19, όπως το να φοράς συνεχώς τη μάσκα σου, να περιμένεις σε ουρά για να αποφύγεις το συγχρωτισμό και πολλά ακόμη, που μπορεί να επιβαρύνουν τη διάθεση σου καθώς ψωνίζεις! Μπορείς να απολαύσεις μια εμπειρία αγορών, όπου δεν θα έχεις να φοβάσαι τίποτα!\n2. Κοσμήματα σε μεγάλη ποικιλία\nΤα e-shops ποτέ δεν… στερεύουν από χώρο, σε αντίθεση με τα φυσικά καταστήματα, τα οποία παρουσιάζουν συγκεκριμένα προϊόντα στις βιτρίνες τους!\n3. Κοσμήματα σε χαμηλότερη τιμή\nΣτα e-shops θα βρεις κοσμήματα σε χαμηλότερες τιμές σε σχέση με τα φυσικά καταστήματα!\n4. Ευκολότερη αναζήτηση και επιλογή\nΠόσες φορές έχεις μπει σε ένα κατάστημα στο οποίο όσο και αν ψάχνεις δεν μπορείς να βρεις αυτό το οποίο έχεις στο μυαλό σου; Σε ένα e-shop δεν έχεις αυτό το πρόβλημα, αφού οι κατηγορίες στο μενού αλλά και τα φίλτρα επιλογής σε βοηθούν να ανακαλύψεις ακριβώς το κόσμημα που θέλεις!\nΣτα κοσμήματα online, όπως και σε κάθε αγορά είναι απαραίτητο να προσέξεις ορισμένα σημεία ώστε να μην απογοητευτείς όταν τελικά παραλάβεις το κόσμημα! Περιηγήσου στις φωτογραφίες και δες με προσοχή τα βίντεο και τα χαρακτηριστικά του κοσμήματος, τα μεγέθη, τα υλικά από τα οποία είναι φτιαγμένο αλλά και τις λεπτομέρειες του!\nBέβαια, τα περισσότερα online κοσμηματοπωλεία ακολουθούν μια πολιτική επιστροφών σε περίπτωση που δεν παραλάβεις αυτό που περίμενες, αλλά γιατί να μπεις σε αυτή τη διαδικασία; Δώσε σημασία στις λεπτομέρειες.\nΤα περισσότερα e-shops με κοσμήματα παρέχουν υψηλού επιπέδου αποστολή σε πολύ συμφέρουσες τιμές! Έτσι μπορείς να παραλάβεις τα ψώνια σου στην… πόρτα του σπιτιού σου, χωρίς κόπο!\nΑπό ένα online κατάστημα μπορείς να αγοράσεις όλων των ειδών τα κοσμήματα. Γυναικεία σκουλαρίκια σε πολλά σχέδια, όπως καρφωτά, κρεμαστά και κρίκοι. Χρυσά, ασημένια βραχιόλια, ανδρικές αλυσίδες, κολιέ με πέτρες και με πολύτιμους λίθους και πολλά ακόμη. Ανακάλυψε την ποικιλία μας σε χειροποίητα κοσμήματα από ασήμι στο emmanuela.gr.\nΣτο δικό μας e-shop με χειροποίητα κοσμήματα της τεχνίτριας Εμμανουέλας Αλεβιζοπούλου θα βρεις λεπτομερείς περιγραφές, αντιπροσωπευτικές φωτογραφίες και βίντεο για μια απρόσκοπτη αγοραστική εμπειρία, ενώ μπορείς πάντα να επικοινωνείς μαζί μας για επιπλέον πληροφορίες, με μία κλήση στο 23910 21132 αλλά και μέσω email στο questions@emmanuela.gr.\nΟ δρόμος του online shopping λοιπόν, στο emmanuela.gr είναι ανοιχτός και οι επιλογές σου πολλές και ασφαλείς! Oι θετικές κριτικές στο eshop μας μιλάνε από μόνες τους!


ΕΛΛΗΝΙΚΑ ΣΧΟΛΙΚΑ ΒΙΒΛΙΑ - ΑΠΟ ΑΥΤΟΝ ΤΟΝ ΠΟΛΕΜΟ ΠΟΙΟΣ ΘΑ ΜΑΣ ΣΩΣΕΙ; - Φιλούμενος\nΕΛΛΗΝΙΚΑ ΣΧΟΛΙΚΑ ΒΙΒΛΙΑ - ΑΠΟ ΑΥΤΟΝ ΤΟΝ ΠΟΛΕΜΟ ΠΟΙΟΣ ΘΑ ΜΑΣ ΣΩΣΕΙ;\nΔημοσιεύτηκε στις Σάββατο, 07 Ιουλίου 2012 20:35 | Γράφτηκε από τον/την Φιλούμενος | |\nΕπώνυμη Καταγγελία γονέων!\nΘά θέλαμε σάν γονείς παιδιών του δημοτικού νά έκφράσουμε τήν αγωνία μας γιά τή συστηματική προπαγάνδα άνθελληνισμοϋ, αφελληνισμού καί άκρατου αντιχριστιανικού πνεύματος, που γίνεται μέ σκοπό τό βιασμό τοϋ νου τών παιδιών μας καί τή μετατροπή τους σέ νέους γενίτσαρους. Σας δίνουμε παρακάτω μιά εικόνα μικρού μόνο τμήματος τής κατάστασης που επικρατεί.\nΑρχίζοντας μέ τή Γλώσσα τής Ε' τάξης (σελ. 23) βλέπουμε τόν άγιο Ιωσήφ χωρίς φωτοστέφανο νά αγκαλιάζει τήν Παναγία, χωρίς φωτοστέφανο καί αυτή. Επίσης βλέπουμε τόν Χριστό σαν ενα απλό μωρό χωρίς φωτοστέφανο. Όλο τό βιβλίο έχει δυο φωτογραφίες γιά τά Χριστούγεννα.\nΒάζουν τά παιδιά νά φαντάζονται ότι είναι δέντρα (σελ. 31) όχι. πάντως νοήμονα όντα.\nΠλήση εγκεφάλου έπίσης γίνεται (σελ. 11 καί 12) ειδικά γιά τούς έξωγήινους.\nΣτό Ανθολόγιο τής Γλώσσας Ε' (σελ. 154) ό Τα Κι Κο ό Κινέζος αναρωτιέται: « .. Τά μάτια του γιατρού ήταν γλυκά και τά μάτια τοϋ Χρίστου ήταν γλυκά». Τί ώραία βλασφημία!\nΠαρουσιάζουν επίσης τό βάψιμο τών αυγών σάν παλιό' ειδωλολατρικό έθιμο πού πήραμε καί ότι ό Χριστός άπλώς σήκωσε τήν πλάκα καί βγήκε (σελ. 174, 175, 177).\nΌ 'Άι-Βασίλης κάνει μπουγάδα μέ τά σώβρακά του (Δ'τάξη Γλώσσα σελ. 52).\nΤά παιδιά μαθαίνουν νά γράφουν Χαΐκου (Γ'τάξη, Γλώσσα σελ. 68) πού είναι επηρεασμένα άπό τό Βουδισμό Ζέν, άλλά όχι Όμηρο κ.τλ. Ελληνικά.\nΔιαβάζουμε στη Γλώσσα, Β' δημοτικού (σελ. 79) γιά τό ημερολόγιο τής Έβραιοπούλας Ροζίνας, γιά τό 1940 άλλά όχι κάποιου Έλληνα ήρωα π.χ. Κώστα Περρίκου.\nΆπό τή Γλώσσα Α' Δημοτικου μαθαίνουν τά παιδιά: πώς να μπαίνουν σέ ξένα σπίτια νά κρυφακούν, νά κρυφοκοιτάζουν τή νύκτα (σελ. 32, 34, 36, 38) όλα εικονογραφημένα.\nΣτή Μελέτη Περιβάλλοντος Δ' τάξης (σελ. 17,18) νιώθουμε περήφανοι πού μιλάμε τά Τουρκικά. Τό Τουρκάκι Έκρέμ δοξάζει τόν Αλλάχ με άνύπαρκτο Χριστό.\nΚάνουν συνεχώς διαφήμιση στα Μαθηματικά Γ' (σελ. 102) στό Ταγκράμ, άλλά όχι στό αρχαιότερο Γεωμετρικό παιχνίδι τό ≪Λούκουλος≫ του Αρχιμήδη.\nΣτά Θρησκευτικά Ε' (σελ. 92) άναφέρουν σάν αιρετικό τόν Ρωμανό τό Μελωδό, ότι άντλοΰσε τά θέματά του άπό τά απόκρυφα Ευαγγέλια.\nΠηγαίνοντας στήν Ιστορία Δ' τάξη (σελ. 79) αφαιρούν τίς άποικίες τής αρχαίας Ελλάδας άπό όλο τό μεσογειακό χώρο και τήν δείχνουν σάν ψείρα.\nΚαλλιεργούν αισθήματα ήττοπάθειας των Ελλήνων (Ε'τάξη σελ. 11) ειδικά άπέναντι στούς Ρωμαίους, χωρίς νά μάς πουν ότι πολυπληθέστεροι Ρωμαίοι μαζί μέ Έλληνες προδότες πολέμησαν εναντίον λίγων Ελλήνων.\nΤό διάταγμα τής ανεξιθρησκίας τοϋ Μ. Κωνσταντίνου τό δουλεύουν όπως θέλουν σάν τάχα νά μήν ισχύει στήν Ελλάδα στην Ιστορία Ε' (σελ. 22). Ρωτούν πονηρά τά παιδιά νά άναρωτηθοΰν γιατί ό Μ. Κωνσταντίνος άφησε τούς παλαιούς ναούς δίπλα στίς Χριστιανικές (σελ. 27). Γιατί άραγε;\nΔίνουν ψευδή στοιχεία μέ μικρό Τουρκικό στρατό στήν άλωση, Ιστορία Ε' (σελ. 107) (άλλου γράφουν πάνω άπό 60.000, άλλού 100.000). Ιστορικά εμείς ξέρουμε ότι τό νούμερο ήταν πολύ μεγαλύτερο.\nΓράφουν στην Ιστορία Ε' (σελ. 106) ότι τήν άμυνα τής Κωνσταντινούπολης τήν άνέθεσε ό Παλαιολόγος στόν Ίουστινιάνη λές καί αυτός ήταν άπλός παρατηρητής, τονίζοντας τό μεγαλείο του Ίουστινιάνη καί του Μωάμεθ.\nΚουσίδου Πελαγία, Δράκα


Στη σημερινή ψηφιακή εποχή, είναι σύνηθες φαινόμενο η επικοινωνία των ζευγαριών να εξαρτάται από τις συσκευές, οι οποίες τους βοηθάνε να παραμένουν συνδεδεμένοι μεταξύ τους. Ωστόσο, σύμφωνα με την τελευταία έρευνα της Kaspersky Lab, δεν υπάρχουν μόνο πλεονεκτήματα στη «συνδεδεμένη αγάπη» αλλά και σημαντικά μειονεκτήματα που θα πρέπει να λάβουμε υπόψη. Για παράδειγμα, το 55% των ζευγαριών έχουν διαφωνήσει για την κατάχρηση των συσκευών, υπογραμμίζοντας ότι, όσο κοντά μπορεί να τους φέρνουν οι συσκευές άλλο τόσο μπορεί και να τους απομακρύνουν και να θέσουν σε κίνδυνο τις σχέσεις τους.\nΌπως δήλωσε ο Dmitry Aleshin, VP for Product Marketing, Kaspersky Lab,\n“Οι δυνατότητες των σύγχρονων συσκευών έχουν δημιουργήσει τεράστιες ευκαιρίες για τα ζευγάρια, επιτρέποντάς τους να παραμείνουν συνδεδεμένοι και να οικοδομούν τη σχέση τους ακόμη και όταν δεν είναι μαζί. Αλλά υπάρχουν και μειονεκτήματα εκτός από πλεονεκτήματα που πρέπει να ληφθούν υπόψη. Αυτές οι ίδιες συσκευές που βοηθούν τα ζευγάρια να διασφαλίσουν την αγάπη τους όταν δεν βρίσκονται μαζί, μπορούν επίσης να προκαλέσουν διαφωνίες όταν χρησιμοποιούνται ανεύθυνα. Κάνοντας μια συνειδητή προσπάθεια να φροντίσουν την ψηφιακή τους ζωή – συμπεριλαμβανομένων των συσκευών, των λογαριασμών και των online δραστηριοτήτων – και να μην παραμελούν τους συντρόφους τους στον φυσικό κόσμο, οι άνθρωποι μπορούν να απολαύσουν τα πολλά οφέλη που προσφέρει ο ψηφιακός κόσμος χωρίς να στεναχωρούν το άλλο τους μισό”\nΜε τους ανθρώπους να δαπανούν σήμερα πολύ χρόνο online και τους ψηφιακούς κινδύνους να συνεχίζουν να γίνονται όλο και πιο διαδεδομένοι, πρέπει να διασφαλίσουν ότι προστατεύονται από τις πιο πρόσφατες ψηφιακές απειλές. Ένας τρόπος για να γίνει αυτό είναι μέσω εργαλείων όπως το Kaspersky Total Security, μια πολυλειτουργική λύση που μπορεί να προστατεύσει κάθε μέρος της ψηφιακής ζωής των ανθρώπων και να διασφαλίσει και αρκετές συσκευές ταυτόχρονα. Αυτό επιτρέπει στα ζευγάρια να επικοινωνούν μεταξύ τους χωρίς να χρειάζεται να ανησυχούν για το ενδεχόμενο να υπονομεύονται από κακόβουλο λογισμικό ή τα προσωπικά τους δεδομένα να πέσουν σε λάθος χέρια.\nΓια να περισσότερες πληροφορίες σχετικά με το προϊόν μπορείτε να επισκεφτείτε την ιστοσελίδα της Kaspersky Lab. Μπορείτε επίσης να κάνετε το κουίζ της Kaspersky Lab για να μάθετε αν οι συσκευές έχουν αρνητικό αντίκτυπο στη σχέση σας.\nMore in this category: « Spotify: Το νέο free tier δίνει σε όλους 750 τραγούδια χωρίς shuffle mode και νέο low data mode WhatsApp: Στο εξής θα πρέπει να είσαι 16 ετών για να χρησιμοποιείς την υπηρεσία στην Ευρώπη »


Μηχανή του Χρόνου: Η θυελλώδης σχέση της Σπεράντζας Βρανά με τον Κώστα Βουτσά - Μηχανή του Χρόνου | News 24/7\nΜηχανή του Χρόνου: Η θυελλώδης σχέση της Σπεράντζας Βρανά με τον Κώστα Βουτσά\nΠως γνωρίστηκαν οι δύο ηθοποιοί, οι σκηνές ζηλοτυπίες και το τέλος της σχέσης τους\nnews247 01 Μαρτίου 2017 09:04\nΤο 1959, η πληθωρική Σπεράντζα Βρανά γνώρισε τον Κώστα Βουτσά στα παρασκήνια του θεάτρου «Ακροπόλ». Η γνωριμία τους εξελίχθηκε σε θυελλώδη σχέση γεμάτη ζήλιες, απιστίες, καβγάδες, χωρισμούς και επανασυνδέσεις. Η Σπεράντζα δεν ήταν ερωτευμένη μαζί του εξαρχής. Όπως είχε παραδεχτεί και η ίδια στη βιογραφία της, σύναψε σχέση μαζί του με στόχο να εκδικηθεί την ηθοποιό Στέλλα Στρατηγού, την επίσημη σχέση του Κώστα Βουτσά, επειδή είχε υποψίες ότι φλέρταρε τον πρώην της.\nΟι δύο ηθοποιοί διατηρούσαν παράνομη σχέση και όταν μαθεύτηκε, ο Βουτσάς πήγε και είπε στην Βρανά: «Διάλεξε. Ή αύριο παντρευόμαστε και πάω και καθαρίζω απ’ έξω που περιμένει η Στέλλα ή στο τέλος της πρόβας, πάμε στο Περιστέρι και λες στην Στέλλα πως δεν έχουμε τίποτα και λάθος της είπαν». Η Σπεράντζα αρνήθηκε να τον παντρευτεί, αλλά ο Κώστας Βουτσάς χώρισε με την Στρατηγού για να μείνει με εκείνη. Η Βρανά πίστευε ότι ήταν μαζί της για να γίνει και αυτός διάσημος, αφού τότε έκανε τα πρώτα του βήματα: «Ήταν και είναι πολύ φιλόδοξο παιδί, κι ήθελε ν’ ακούγεται – γιατί μη μου πεις ότι δεν έπαιξε ρόλο ότι ήμουν η Σπεράντζα Βρανά που είχα φίρμα και σου λέει ο Κωστάκης γιατί να μην τα έχω με την Βρανά, που και θέση καλύτερη έχει στο θέατρο και μπορώ ν’ ακουστώ δίπλα της». Και η ηθοποιός συνέχισε: «Τρομερά φιλόδοξος, μεγαλομανής, αριβίστας. Ήξερε να ελίσσεται. Χρησιμοποιούσε όλα τα κόλπα για να πετύχει τους σκοπούς του. Καλοπερασάκιας. Στην αρχή μου ‘κανε τον πολύ ερωτευμένο, έκανε ό,τι μπορούσε για να με ευχαριστήσει. Μ’ αγόραζε δίσκους με λατινοαμερικάνικους ρυθμούς, με φωνητικά συγκροτήματα που ήξερε ότι μου άρεσαν. Ήταν πολύ κωμικός και εγώ ξεκαρδιζόμουν σαν μαλάκας. Αν μ’ αγάπησε ο Κώστας, γιατί μ’ αγάπησε, αυτό συνέβη αργότερα».\nΜε το πέρασμα του χρόνου οι δυο ηθοποιοί ήρθαν πιο κοντά. Τότε όπως γράφει η ηθοποιός είναι που ξεκίνησαν οι σκηνές ζηλοτυπίας. «Γιατί κάθεσαι στο καμαρίνι με την ρόμπα ανοιχτή και φαίνεται το πόδι σου; Καβγάς. Γιατί σου μίλησε ο τάδε συνάδελφος; Καβγάς. Φυσικά αυτά τα μικροκαβγάδακια είχαν σαν αποτέλεσμα να την βρίσκουμε πιο ωραία ερωτικά και πρέπει να ομολογήσω πως ο Κώστας ήταν τέλειος σαν εραστής, τρυφερός, γλυκός και καλοσυνάτος». Η Σπεράντζα, παρά τις διαφορές τους, πραγματικά πίστευε στο ταλέντο του και ήταν σίγουρη πως σιγά σιγά θα κατάφερνε να γίνει σπουδαίος ηθοποιός. Έγραφε στη βιογραφία της: «Όσο τέλειος ήταν στο κεφάλαιο του έρωτα, τόσο κακός, πικρός και φοβερός ήταν στο κεφάλαιο «δουλειά». Ήθελε να γίνει πρώτος. Μην βιάζεσαι, βρε Κώστα, του’ λεγα, ακόμα νέος είσαι στο επάγγελμα, σιγά- σιγά θα γίνεις πρώτος γιατί έχεις ταλέντο. Εκείνος θύμωνε και μια μέρα είχε φτάσει να μου πει: Να φύγετε εσείς οι παλιοί, να βγούμε εμείς οι νέοι». Ωστόσο ο Βουτσάς ήταν πραγματικά ερωτευμένος μαζί της και προσπαθούσε για μια αρμονική σχέση. Ό,τι λεφτά έβγαζε τα έδινε στην Σπεράντζα για το σπίτι.\nΚάποια μέρα, η Βρανά τον επισκέφθηκε στο θέατρο «Βέμπο» όπου έπαιζε και είδε την ηθοποιό Άννα Μαντζουράνη να κάθεται στα πόδια του. Για να τον εκδικηθεί βγήκε με κάποιον άλλο ραντεβού. Η Βρανά εξομολογήθηκε στη βιογραφία της: «Ναι τέτοιος κωλοχαρακτήρας ήμουν, όσο μου ήταν εντάξει ο Κώστας του καθόμουνα και εγώ εντάξει, μόλις έκανε ότι μου κουνιόταν, αμέσως πήγαινα με τον πρώτο που έβρισκα μπροστά μου και τον κεράτωνα, από αντίδραση». Το περιστατικό αυτό ήταν η αρχή του τέλους της σχέσης τους. Η Σπεράντζα πήγε στο Παρίσι για να ηρεμήσει. Ήταν αποφασισμένη να τον χωρίσει. Την έπαιρνε συνέχεια τηλέφωνα για να την μεταπείσει, αλλά εκείνη δεν άλλαζε γνώμη. Όταν η Βρανά γύρισε στην Ελλάδα, ο Βουτσάς πήγε στο σπίτι της μεθυσμένος και την παρακαλούσε να τα ξαναβρούν. Εκείνη δέχτηκε και λίγο αργότερα αποφάσισαν να παντρευτούν. Ο Βουτσάς ήθελε η γυναίκα του να μένει στο σπίτι και να φροντίζει το νοικοκυριό. Της έλεγε: «Μην ξεχνάς πως όταν παντρευτούμε, θα φύγεις απ’ το θέατρο, δεν μπορώ εγώ να ‘χω τη γυναίκα μου στη σκηνή και να σου βλέπουν τα πόδια και να μαλακίζονται». Η Σπεράντζα όμως δεν μπορούσε να αφήσει το θέατρο και έτσι η σχέση τους που διήρκεσε 4,5 χρόνια, τελείωσε οριστικά. Λίγο αργότερα, το 1965 η Βρανά δέχτηκε το προσκλητήριο του γάμου του Βουτσά με την ηθοποιό Έρρικα Μπρόγιερ, όμως δεν του κράτησε κακία. Οι σχέσεις των δυο ηθοποιών έφτιαξαν με τα χρόνια. Η Σπεράντζα είχε βρει πια τον μεγάλο και τελευταίο έρωτά της, τον τραγουδιστή Παύλο Πατάκα.\n*Αντλήθηκε υλικό από τη βιογραφία της Σπεράντζα Βρανά «Τολμώ», Εκδόσεις Εξάντας\nΑπό zippo και σουγιάδες μέχρι χαβανέζικα πουκάμισα και μυτερές μπότες. Η περίφημη αμερικάνικη αγορά την οποία ξεκίνησαν οι ναύτες του έκτου στόλου


Πώς να απαλλαγείτε γρήγορα από τα κιλά των γιορτών\nΑΡΧΙΚΗ • ΚΑΛΗ ΖΩΗ • ΔΙΑΤΡΟΦΗ • Πώς να απαλλαγείτε γρήγορα από τα κιλά των γιορτών\n02 Ιανουαρίου 2018, 9:58 πμ\nΠέρασαν και οι γιορτές. Φάγαμε και ήπιαμε λίγο (έως πολύ) παραπάνω. Τώρα όμως είναι πιθανόν οι πολλές απολαύσεις και οι καταχρήσεις να μας κάνουν να ασφυκτιούμε μέσα στα ρούχα μας ή ακόμη χειρότερα να κάνουν τα κουμπιά του παντελονιού να μην μπορούν να κλείσουν.\nΚαι βέβαια έτσι ξεκινά ο φαύλος κύκλος, δεν αισθανόμαστε όμορφα με το σώμα μας, το ρίχνουμε στο φαγητό και τανάπαλιν.\nΜην τρομοκρατείστε. Αν κινητοποιηθείτε μέσα στις πρώτες ημέρες μετά τις γιορτές, τα δύο ή έστω τρία κιλά που καταφέρατε να πάρετε, θα τα χάσετε πολύ πιο εύκολα και γρήγορα από ό,τι αν τα αφήσετε να σταθεροποιηθούν ή να αυξηθούν. Πώς όμως να ξεκινήσει κανείς δίαιτα τώρα που έχει μάθει να τρώει τόσες λιχουδιές όλη την ημέρα; Αφήστε τις δικαιολογίες, βάλτε μέσα στους στόχους της νέας χρονιάς τη διόρθωση αυτών των ατασθαλιών και καλή επιτυχία!\nΑναμφίβολα ξεκινώντας τη δίαιτα θα νιώθετε να πεινάτε. Μην απογοητεύεστε. Το πιθανότερο είναι ότι στην πραγματικότητα δεν πεινάτε, αλλά νιώθετε ότι θα πρέπει να στερηθείτε τα μελομακάρονα και τις σοκολάτες που έχει συνηθίσει να γεύεται ο ουρανίσκος σας, και σας έχει καταλάβει η λεγόμενη ψυχολογική πείνα. Αν ξεπεράσετε την κρίσιμη περίοδο των πρώτων τριών τεσσάρων ημερών, το σίγουρο είναι ότι θα καταφέρετε να ολοκληρώσετε το πρόγραμμα απώλειας αυτών των κιλών και θα νιώθετε πολύ πιο ικανοποιημένοι με τον εαυτό σας. Ας μην ξεχνάμε και το στενό παντελόνι που θα αρχίσει να σας χωράει πάλι.\nΚάντε κουράγιο. Αλλωστε, η δίαιτα δεν θα είναι μακροχρόνια, αφού τα κιλά είναι λίγα. Δείτε το σαν μια «θεραπεία αποτοξίνωσης» από το πολύ φαγητό. Να θυμάστε ότι όταν νιώθετε αίσθημα πείνας ο οργανισμός προειδοποιεί ότι έχει ανάγκη για κατανάλωση ενέργειας. Οπότε, αν φάτε κάτι με λίγες θερμίδες, ίσα για να σας κόψει την όρεξη, ο οργανισμός θα αναγκαστεί να καταναλώσει το λίπος που έχει συσσωρεύσει για να πάρει τις θερμίδες που χρειάζεται. Έτσι όταν πεινάτε να σκέφτεστε «τώρα καίω θερμίδες», για να... παρηγορείστε.\nΈνα άλλο τρικ που θα κατευνάσει την πείνα σας και το οποίο ωφελεί ιδιαίτερα τον οργανισμό σας είναι η κατανάλωση τουλάχιστον 1,5-2 λίτρων νερού την ημέρα.\nΕκτός από τη δίαιτα, θα πρέπει να εντατικοποιήσετε και την άσκηση του σώματός σας. Γραφτείτε σε ένα γυμναστήριο, ξεχάστε το ασανσέρ και αρχίστε να ανεβαίνετε τις σκάλες με τα πόδια. Στο διάλειμμα της δουλειάς περπατείστε για δύο με τρία τετράγωνα τρώγοντας το σάντουιτς σας. Παρκάρετε το αυτοκίνητό σας δέκα λεπτά μακρύτερα από το γραφείο ή το σταθμό του μετρό. Γενικά, προσπαθήστε να κινηθείτε όσο γίνεται περισσότερο.\nΗ κίνηση αποτελεί το μοναδικό σύμμαχο κατά των περιττών κιλών, καθώς επιταχύνει το ρυθμό καύσεων του οργανισμού σας, ενώ παράλληλα προσδίδει γράμμωση στο κορμί σας. Εκτός των άλλων, αποτελεί ένα άριστο αντικαταθλιπτικό και βελτιωτικό της διάθεσης. Κατά την άσκηση ο οργανισμός σας απελευθερώνει ενδορφίνες, ουσίες που προκαλούν ευεξία. Όλοι έχουμε αισθανθεί πολύ πιο ευδιάθετοι ύστερα από ένα εικοσάλεπτο γυμναστικής, όσο κουρασμένοι και αν ήμαστε πριν. Για αυτό μη διστάζετε και προπάντων μην αναβάλλετε τη γυμναστική σας για ένα αύριο που δεν θα έλθει ποτέ. Αν ξεκινήσετε, θα δείτε ότι θα σας γίνει τρόπος ζωής, όπως ο καθημερινός καφές, και δεν θα θέλετε να διακόψετε.\nΔίαιτα: Προγραμματισμένη διατροφή και όχι λιμοκτονία\nΟι αυστηρά στερητικές δίαιτες δεν έχουν θέση ούτε στα προγράμματα «αποτοξίνωσης» ή ταχείας απώλειας κιλών. Οι υποθερμιδικές δίαιτες οδηγούν σε ελάττωση του ρυθμού καύσεων του οργανισμού, με αποτέλεσμα η απώλεια βάρους να γίνεται ιδιαίτερα δύσκολη, ενώ και η επαναπρόσληψη των χαμένων κιλών είναι απλώς θέμα χρόνου μετά τη διακοπή της δίαιτας. Το σώμα, νιώθοντας ότι μπορεί να ξαναβρεθεί σε κατάσταση ασιτίας, προσπαθεί να αποθηκεύσει όση περισσότερη ενέργεια μπορεί, δηλαδή αυξάνει τα αποθέματα λίπους του. Έτσι το τελικό αποτέλεσμα είναι να πάρουμε ένα δυο κιλά παραπάνω από αυτά που χάσαμε με τόσο κόπο.\nΚατ' αρχάς, να τρώτε πέντε μικρά γεύματα ημερησίως\nΝα πίνετε τουλάχιστον οκτώ με δέκα ποτήρια νερό την ημέρα\nΝα έχετε πάντα κομμένα στο ψυγείο λαχανικά (καροτάκια, αγγουράκια, σέλινα) για τις ώρες της πείνας\nΝα προετοιμάζετε το φαγητό της επόμενης ημέρας και να μην το αφήνετε για την τελευταία στιγμή\nΤι πρέπει να περιλαμβάνει η ημέρα σας\nΣτα μεσοδιαστήματα των γευμάτων μπορείτε να τρώτε όσα λαχανικά θέλετε ή να προσθέσετε ένα επιπλέον φρούτο και ένα γιαούρτι στο ημερήσιο πρόγραμμα δίαιτας.\nΤο παραπάνω πρόγραμμα διατροφής σάς παρέχει περίπου 1.100-1.200 θερμίδες την ημέρα και υπολογίζεται ότι θα σας βοηθήσει να χάσετε 1-1,5 κιλό την εβδομάδα ή και παραπάνω, ανάλογα με το πόσο συστηματικά ασκείστε. Επίσης δεν στερεί τον οργανισμό σας από τα βασικά θρεπτικά συστατικά που πρέπει να λαμβάνει καθημερινά.\nΦροντίστε να τηρήσετε την υπόσχεση που δώσατε στον εαυτό σας. Η δίαιτα θα διαρκέσει δύο ή το πολύ τρεις εβδομάδες, τα αποτελέσματά της όμως θα είναι μακροχρόνια. Εξάλλου, σκεφτείτε ότι το φαγητό δεν τελειώνει, τα νόστιμα σοκολατάκια της βιτρίνας του ζαχαροπλαστείου θα εξακολουθούν να βρίσκονται εκεί και έπειτα από τρεις εβδομάδες.\nΕξοπλιστείτε με υπομονή και καλή επιτυχία!


Όποιος πλαστογραφεί να υποστεί τις συνέπειες!\nΑρχική Γνώμες Όποιος πλαστογραφεί να υποστεί τις συνέπειες!\nΤις τελευταίες μέρες γίνεται μεγάλος ντόρος για την καταδίκη της καθαρίστριας που πλαστογράφησε «πτυχίο» του δημοτικού, ενώ στην πραγματικότητα είχε φτάσει ως την πέμπτη τάξη στην συγκεκριμένη βαθμίδα εκπαίδευσης.\nΑυτό που που μου έκανε εντύπωση είναι ότι αρκετοί πολιτικοί και πολίτες που δηλώνουν φιλελεύθεροι που υποτίθεται ότι έχουν το όραμα μιας άλλης Ελλάδας που έχει ως βάση το δίκαιο, επικροτούν την απόφαση της καθαρίστριας να πλαστογραφήσει το πτυχίο της, συμψηφίζοντας την συγκεκριμένη υπόθεση με άλλες υποθέσεις που δεν έχουν καταδικαστεί.\nΔιαφωνώ όμως με την λογική, ας αφήσουμε την καθαρίστρια στην δουλειά της γιατί υπάρχουν και άλλοι παράνομοι. Αν υπάρχουν πρέπει να τους βρούμε και να οδηγηθούν στην δικαιοσύνη, αν έχουν βρεθεί και δεν έχουν καταδικαστεί πρέπει να δούμε τους λόγους που έχουν παγώσει αυτές οι υποθέσεις καθώς και τους λόγους που ανάγκασαν αυτούς τους ανθρώπους να οδηγηθούν στη παρανομία.\nΤέλος, πρέπει να καταλάβουμε ότι ο νόμος είναι για όλους! Δεν χωράει παρερμηνείες και λαικισμούς, ούτε συμψηφισμούς προκειμένου να δώσουμε χάρη σε κάποιον που παρανόμησε.


Παρλάπιπας: Ο Αφγανός «πρόσφυγας» που προσπάθησε να βιάσει την 18χρονη Ελληνίδα, είχε μπουκάρει επίσης σε σπίτι 62χρονης και είχε επιδείξει τα γεννητικά του όργανα σε 56χρονη...!!!\nΟ Αφγανός «πρόσφυγας» που προσπάθησε να βιάσει την 18χρονη Ελληνίδα, είχε μπουκάρει επίσης σε σπίτι 62χρονης και είχε επιδείξει τα γεννητικά του όργανα σε 56χρονη...!!!\nΌπως σας έχουμε ήδη ενημερώσει... Συνελήφθη προχθές, από αστυνομικούς της υποδιεύθυνσης Ασφαλείας Μυτιλήνης,\n23χρονος Αλγερινός αιτών άσυλο, με την κατηγορία της απόπειρας βιασμού.\nΗ δικογραφία που σχηματίσθηκε σε βάρος του περιλαμβάνει και τα αδικήματα της απόπειρας κλοπής... της προσβολής της γενετήσιας αξιοπρέπειας και της διατάραξης οικιακής ειρήνης.\nΜετά από έρευνα της υποδιεύθυνσης Ασφαλείας Μυτιλήνης, διακριβώθηκε η εμπλοκή του 23χρονου στην υπόθεση, ο οποίος εντοπίστηκε προχθες, προσήχθη στην Αστυνομία και στη συνέχεια συνελήφθη.


Πλαστικά που άγουν τον ηλεκτρισμό | Techblog.gr\nΠλαστικά που άγουν τον ηλεκτρισμό\nΑυστραλοί επιστήμονες ανακάλυψαν ότι με την τοποθέτηση ενός λεπτού φύλλου μετάλλου και με την κατάλληλη μίξη υλικών μπορούν να μετατρέψουν το πλαστικό από μονωτή σε αγωγό του ηλεκτρισμού. Η ανακάλυψη αυτή μπορεί να φέρει πολλές αλλαγές στο χώρο της τεχνολογίας, αφού συνδιάζεται με χαμηλό κόστος παρασκευής.\nΤο στοιχείο που κάνει τόσο ενδιαφέρον αυτό το υλικό είναι ότι με την χρήση μιας δέσμης ιόντων μπορεί να ελεγχθεί ο χαρακτήρας του υλικού και να μετατρέπεται κατά το δοκούν από μονωτή σε αγωγό και το αντίστροφο. Η αντίστοιχη ιδιότητα ήταν αυτή που έκανε το πυρίτιο να εξελιχθεί σε κύριο υλικό κατασκευής των chip.\nΤο υλικό αυτό μάλιστα αν ψυχθεί σε πολύ χαμηλές θερμοκρασίες μετατρέπεται σε υπεραγωγό, δηλαδή έχει αντίσταση πρακτικά μηδενική, κάτι που ελαχιστοποιεί τις απαιτήσεις των κυκλωμάτων σε ισχύ. Οι επιστήμονες επισημαίνουν ότι το γεγονός ότι μπορεί να παραχθεί με τον υπάρχον εξοπλισμό το καθιστούν εξαιρετικά ενδιαφέρον και πιστεύουν ότι μπορεί να αποτελέσει το υλικό της τεχνολογίας του\nΗ αλήθεια είναι πώς ήδη τα πιο πολλά μέταλλα\nπου χρησιμοποιούνται για την αγωγιμότητα τους\nστην ηλεκτρονική βιομηχανία μπορούν και αυτά να γίνουν\nυπεραγωγοί, αλλά αυτό σημένει οτι πρέπει να\nψυχθούν στους -250C (ίσως και παραπάνω)\nΠιστεύω ότι ένα μέταλλο μπορεί να πιάσει πιο εύκολα αυτές\nτις θερμοκρασίες (εάν της ευαρμόζει κάποιος).\nΤο πραγματικό όφελος αυτής της ανακάλυψης είναι ότι θα μειωθεί\nτραγικά πολύ το κόστος κατασκευής.\nΣτο κοντινό μέλλον….\n– Έλα ρε μη φοβάσαι, πιάσε το καλώδιο είναι μονωμένο…!!!!\n– Άστα σάπια\n– Άντε ρε λούλη!\n– Καλά με έπεισες..